



P iştî diyarbûna encamên Hilbijartinên Parla- 
mena îraqê û metirsiya pirdengiya lîsteyên 
kurdî li Parlamena Bexdayê, Serokatiya Herêma 
Kurdistanê ket nav hewldanên dirustkirina berna- 


meyek hevpar a kurdan ji bo Bexdayê. Yekemîn 
civîn di 3’ê vê mehê de pêk hat. Civîna duyemîn bo 
diyarkirina "xalên sor” ên kurdan îro (06.04.2010) 
li Hewlêrê li dar dikeve. ► 2 


Lîsteyên Kurdistanî nexşerêya xwe nîqaş dikin 


Rêbend Sadulla Hewjlr 

Tevî ku li ser çend xalên sereke 
hatiye lihevkirin jî, di civîna Se- 
rokê Herêma Kurdistanê ya li gel 
nûnerên her çar lîsteyên serkeftî 
yên kurdan de, Serokatiya He- 
rêma Kurdistanê Mesûd Barzanî 
projeyek jî pêşkêşî nûnerên wan 
lîsteyan kir, da ku ji bo çar salên 
din ew li Bexdayê bibe nexşe- 
rêya kurdan. 


Navê projeyê "Giringiyên He- 
rêma Kurdistanê" ye û ji du mi- 
jarên sereke pêk tê. Ya yekemîn 
li asta îraqê girêdayî taybetmen- 
diyên kurdan e û ya duyemîn jî 
xwestekên gelê Kurdistanê ne. 
Serokatiya Herêma Kurdistanê 
herwiha ji kurdan dixwaze ku di 
Hikûmeta îraqê de, peywendi- 
yên derve û di şandên îraqê yên 
derve de aktîvbin. Berbijêrê ser- 
keftî yê Goranê Hakim Şêx Letîf 


di vê derbarê de got ku piştî gen- 
geşekirinê wê tevgera Goran jî 
gotina xwe li ser projeyê ragi- 
hîne. Yekgirtûya Îslamî jî projeya 
xwe ya cuda heye, endamê sero- 
katiya wê partiyê daxuyand: 
"Behsa hemû meseleyên girê- 
dayî kurdan û Bexda di projeya 
me de heye û dibe ew wek nex- 
şeya rê ji bo çar salên dahatû bê 
dîtin." Berpirsê Yekgirtû amaje 
da wê yekê jî ku biryara dirust- 


kirina komîteyek hevbeş hatiye 
dayîn, da ku ew komîte li ser 
herdu projeyan bixebite û ew 
proje di çar salên dahatû de bibe 
nexşerêya kurdan. 

îro (06.04.2010) wê her çar 
lîsteyên Kurdistanî di civîna xwe 
ya duyemîn de li gel Serokê He- 
rêma Kurdistanê helwesta xwe 
ya fermî ragihînin û projeya nex- 
şerêya kurdan ji Serokê Herêma 
Kurdistanê re pêşkêş bikin. 


Mîrê Ribabê 

Miradê Kinê dewsek 
mezin li paş xwe 
hiştiye ► s 

Perwerdeya 
li Almanya 

Tevî derfetên qanûnî 
jî, eleqeya kurdan bo 
zimanê wan kêm e ► 7 

Jiyanek 
di metirsiyê de 

Jinek tirk ji ber 
dewleta xwe direve. ► 6 


Rojhilatê Kurdistanê 

Hikûmeta îranê gel ji 
çapemaniya kurdî 
bêpar hiştiye ► 4 


Nûnerê Komel, Nûnerê Goran, Serokê Herêma Kurdistanê Mesûd Barzanî, 


Nûnerê YNK'ê, Nûnerê Yekgirtû û nûnerê PDK'ê piştî civîna yekemîn 

HEVPEYVIN 


Siyasetmedar Sertaç Bucak: 

Pêwîstiya me bi partiyek 
çarenivîsaz heye 


Di rûpela ll'an de 

Kurd ji bo diyarkirina XALÊN SOR dicivin 


BDP li bazarê digere 

Gera partiya desthilatdar li Tir- 
kiyê AKP ji bo piştevaniya pakêta 
xwe ya ji bo guhertinên di make- 
zagonê de berdewam e û parti- 
yên muxalefetê jî diyar dikin ku 
ew ê tenê bi mercên diyarkirî 
piştgiriya pakêta hikûmetê bikin. 
Tekane partiya kurdan di parla- 
mena Tirkiyê de BDP jî hewl dide 
ku piştevaniya xwe ji bo pakêta 
hikûmeta AKP bi hinek şertan ve 
girê bide. Hinek ji wan şertên 
BDP nizimkirina bendava hilbi- 
jartinan, zorkirina girtina parti- 
yên siyasîû guhertinên di "Za- 
gona Têkoşîna Dijî Terorê (TMK)" 
û "Zagona Cezayê ya Tirkiyê 
(TCK)" ne. Faktorek din ku ban- 
dorê li helwesta BDP'ê dike, peş- 
niyazên Abdullah Öcalan in. ► 3 

Rûdaw 


Ji bo têkiliyên li ge Bexdayê 

Kurd xalên xwe yên sor diyar dikin 


Silêmanî (Rûdaw) - Ji bo dirust- 
kirina yekhelwestiya navbera lîs- 
teyên li Parlamena îraqê de, roja 
3'yê Nîsan a 2010'an Serokê He- 
rêma Kurdistanê yekemîn rûniş- 
tin li gel lîsteyên cuda saz kir. 
Nûnerên YNK û Goran'ê jî yeke- 
mîn car rasterast danûstandin 
kirin. Serokê herêmê ragihand ku 
wan li ser çend xalên hevbeş li 
hev kirine, ji wan jî nehiştina si- 
zadayîna siyasî û berbijarkirina 
Mam Celal bo posta Serkomariya 
îraqê. 

Di wê civîna ku her çar lîsteyên 
serkeftî yên Kurdistanê (Hevpey- 
maniya Kurdistanî, Goran, Yek- 
girtû û Komel) li ser maseya 
Serokatiya Herêma Kurdistanê 
rûniştibûn, hemû aliyan pişteva- 
niya xwe bo berbijarkirina Celal 


Lîsta Goran: Eger YNK sozên xwe cîbicî neke, 
em piştevaniya berbijarkirina Mam Celal nakin 
Sadî Pîre: Milmilaneyên Bexdayê ji yên nava 
bajarê Silêmaniyê cuda ne 


Talabanî ragihandin. Lê Lîsta 
Goran ew piştevanî bi mercê da- 
wîlêanîna bi "sizadayîna alîgirên 
xwe" ve girê dide. Berbijêrê 
Goran bo Parlamena îraqê, Şoriş 
Hacî bo Rûdawê got: "Derbarê 
nehiştina sizadayîna siyasî me ti 
sozek nivîskî ji Serokê Herêma 
Kurdistanê negirt, lê wî soz da ku 
ew ê pêngavên cidî bavêje." Şoriş 
Hacî berdewam kir: "Mercê 
Goran ji bo piştevaniya berbijê- 
riya Talabanî bo serkomariyê ça- 


reserkirina pirsa alîgirên wê yên 
ku ji kar hatine avêtin û heqdestê 
wan hatiye qutkirin e. 

Eger bi cidî kar li ser vê xwes- 
teka me neyê kirin, em ne tenê 
piştevaniya Talabanî nakin, lê em 
amade ne wê pirsê bibin Parla- 
mena îraqê jî." Di derbarê bawe- 
riya Goran û sozên YNK'ê yên ji 
bo çareserkirina pirsgirêka kesên 
sizadayî, Şoriş Hacî got: "Serokê 
Hikûmetê Dr. Berhem ku di civînê 
de nûnertiya YNK'ê dikir, got ez jî 


qebûl nakim li Kurdistanê sizayê 
siyasî hebe." 

Endamê Polîtburoya YNK'ê 
Sadî Pîre jî wê civînê ji bo nêzîk- 
bûna lîsteyên kurdî weke destpê- 
keke baş dizane û bo Rûdawê got: 
"Eger kurdan li derve bi hev re 
kar kirin, wê fêm bikin ku xalên 
nakok ên di navbera kurdan û dij- 
berên wan ji xalên biçûk ên nav- 
bera kurdan bi xwe giringtir in." 
Wî got jî "Lewma milmilaneyên 
Bexdayê ji yên nava bajarê Silê- 



maniyê cuda ne." Bi baweriya 
Sadî Pîre metirsiya derve li ser 
hemû kurdan e: "Ger kurd hemû 
bi hev re kar nekin, wê fêm nekin 
ku xalên hevbeş ên ku me li derve 
li hev dicivînin, çi ne." 

Ji bo berdewamiya wan civînan 
û lihevhatina li ser projeya Sero- 
katiya Herêma Kurdistanê û pro- 
jeya ku ji aliyê Yekgirtûya Îslamî 
ve hatiye pêşkêşkirin û yekden- 
giya li Bexdayê, aliyên kurd îro 
(06.04.2010) dîsa dicivin. En- 
damê Polîtbûroya Komela Îslamî 
û nûnerê wê partiyê di civînê de, 
Nazim Ebdilla jî got: "Ji bo ku em 
komîteyek gotûbêjan diyar bikin 
û xalên sor ên kurdan ji bo dan û 
standinê destnîşan bikin, em ê 
roja sêşemê (06.04.2010) bici- 
vin." 


Tevgera Goran dibe partiyeke siyasî 


Elî Heme Salih Silêmanî 

T evgera Goran biryar daye ku 
di bin navê "Tevgera Goran" 
de xwe weke partiyeke nû orga- 
nîze bike. Newşîrwan Mistefa jî di 
wê bibe kesê yekemîn û li her pa- 
rêzgehekê jî wê civateke îdarî bê 
avakirin 

Li gor yasaya partiyan ya He- 
rêma Kurdistanê, pêwîste heye- 
teke 50 kesî ku xwendevan bin û 
temenên wan ji 25 salan bêtir 
bin, daxwaznameya damezran- 
dina partiyê bidin Wezareta Hun- 
dir. Herwiha pêwîste 500 hev- 
welatî yên ku bêtiriya wan xwen- 
devan bin û temenên wan ji 18 
salan bêtir e, wê daxwaznameyê 
îmze bikin. 

Tevgera Goran jî ji bo damez- 
randina rêxistineke siyasî ya nû li 
Kurdustanê bi navê "Tevgera 
Goran" daxwaziyek pêşkêşî We- 
zareta Hundir a Hikûmeta He- 
rêma Kurdistanê kiriye. Çavka- 
niyeke haydar ji Tevgera Goran 
ku wî jî îmzeya xwe avêtiye ser 
wê daxwaziyê, bo Rûdawê diyar 
kir ku ew daxwazî ji bo standina 
destûra partiya bi navê Tevgera 
Goran bû û li gor wê daxwaziyê 
Newşîrwan Mistefa wê bibe se- 
rokê partiya nû. Herwiha enda- 
mên serokatî û Polîtbûroya 
YNK'ê yên ku dest ji karê xwe ki- 
şandine û di nava Goranê de ne, 
wê weke endam bimînin. 

Heyeteke demkî tê danîn 

Li gor axaftinên çavkaniya hay- 
dar, li despêkê wê heyeteke dem- 
kî bo Tevgera Goran bê danîn, 
heta wê dema ku Goran kongre 
yan konferansa xwe saz bike. 
Herwiha wê li her parêzgehekê jî 
civateke îdarî ku ji 5-8 endaman 
pê tê bê avakirin. Çavkaniyê her- 
wiha ji Rûdawê re eşkere kir ku 
"wê giringiyeke zêde bi çar sazi- 


yên partiya nû bê dayîn ku ew jî; 
Saziya Hilbijartinan, Ragihandin, 
Darayî û Peywendiyan in. Ew sazî 
wê ji aliyê kesên pispor û ciwa- 
nên ku berê ti berpirsyariyeke 
wan a mezin nebû, pêk bên." 

Mohleta xweji Bexda 
standin 

Ew çavkaniya haydar diyar kir ku 
ji bo xwe organîzekirin, danana 
heykel, programekî nû û diyarki- 
rina çend kesan bo serokatiyê, 
Tevgera Goran dixwaze îsal kon- 
greya xwe saz bike û bêtiriya en- 
damên kongreyê wê ciwan û jin 



bin: "Lewra şansê pêşketina ber- 
pirên berê gelekî kêm e." Usman 
Banîmaranî jî wê yekê piştrast 
dike û dibêje "Ji ber ku Goran di 
navbera hilbijartinên Parlamena 
Kurdistan û yên îraqê de bû, heta 
niha wê kongre yan konferansa 
xwe saz nekir. Pirsgirêka me dem 
e, gelo wê hilbijartinên parêzge- 
han derfetê bidin ku em di vê 
dema nêzîk de kongreya xwe saz 
bikin yan na?" 

Medyaya YNK'ê jî amaje daye 
wê yekê ku di daxwaziya Tevgera 
Goran de, pirsgirêkeke yasayî 
heye, ji ber ku wan diyar nekiriye 
ka ew ê li ku derê kar bikin. Us- 


mP 

Xanim Merkel dixwaze 
penaberên tirk li Almanya bibin 
alman... Ev tiştekî li dijî 
mirovatiyêye! 



Başemele Erdogan, 
lê 25 milyon kurd çawa 
dibin tirk û li ser axa xwe? 



man Banîmaranî wê yekê ron 
dike û dibêje: "Ger te li Parla- 
mena îraqê kursî bi dest xistin, 
wê ji aliyê Hikûmeta îraqê ve ras- 
terast mohleta te hebe." 

BDP li bazarê digere 

Gotina dawiyê jî wê Îmralî bibêje 


Kemal Amed Enqere 

D axuyaniyên BDP'ê derbarê 
paketa AKP'ê ya ji bo guher- 
tina makezagonê didin xuyakirin 
ku BDP ji piştevanî yan jî destekê 
bêtir, dixwaze bi AKP'ê re bazarê 
bike. Nûnerên BDP'ê meseleya 
guhertina xalên qanûnî yên der- 
barê girtina partiyan têr nabînin. 
Belkî ew dixwazin bendava li pêş 
hilbijartinan bê nizimkirin, feyde 
ji xezîna dewletê bibînin. Her- 
wiha ew dixwazin di zagona ku 
dibe sedema girtina endamên rê- 
veberên partiyan, yanî di "Zagona 
Tekoşana Dijî Terorê (TMK)" û 
"Zagona Cezayê ya Tirkiyê (TCK)" 
jî guhertin pêk werin. Di demekê 
de ku Hevseroka BDP'ê Gulten Ki- 
şanak dibêje "em li bendê ne ku 
weke muxatab me qebûl bikin", 
cîgirê wekîlê grûpa BDP'ê Bengi 
Yildiz dibeje; "Ger ku AKP van 
xwestekên me li ber çav bigire, 
em ê dirustbûna AKP'ê bawer 
bikin." 

BDP ya ku di derbarê guherî- 
nên di makezagonê de pêşniya- 
zên xwe pêşkêşî AKP'ê kirine û 
rolek mifte dilîze, ji bona pêşniya- 
zên wan li ber çav werin girtin, 
bazarkirina bi AKP'ê re weke ar- 
manceke sereke li pêşiya xwe da- 
niye. Peyamên BDP'ê diyar dikin 
ku bi rewşa xwe ya niha ew des- 
tek nadin paketa AKP'ê, lê hatiye 
zanîn ku hevdîtinên veşartî pêk 
hatine. Kesên lîberal ji AKP'ê jî di 
nav de, fişar li ser AKP'ê tê kirin 
ji bo ku derbarê paketê de BDP'ê 
îqna bikin û lihevhatin pêk be. 




Gulten Kişanak 


BDP jî weke CHP û MHP dibêje ku 
ew ji danûstanê re vekirîne. Lê 
dixwazin pêşniyaz û daxwaziyên 
wan werin berçav girtin. BDP 
heta dawiyê deriyên xwe vekirî 
dihêle bi mantiqê "Heta can der- 
nekeve hêvî her heye" tev digere. 
BDP'ê nizimkirina bendava hilbi- 
jartinan li armancên pêşiyê da- 
nîne û li benda bersiva hikûmetê 
ye. Xwesteka ku bendava hilbijar- 
tinê ji bona partiya ku di 5 parêz- 
gehan de yekem be, neyê bika- 
ranîn û BDP ku ev xwestek weke 
xeta sor danîbû ber xwe, niha di 
vê xwestekê de hinekî nerimtir 
tevdigere. Lê di heman dem de 
dibêje eger xwestekên wan neyên 
pêk anîn, ew ê tevlî eniya ne qe- 
bûlkirinê bibin. 

BDP dibêje ew li bendê ne ku 
AKP bi wan re bikeve dialogê û 


Bengi Yildiz 


Hevseroka BDP'ê Gulten Kişanak 
jî dibêje "Em niha naxwazin yek 
bi yek xwestekên xwe rêz bikin, 
em dixwazin bizanibin AKP ji dia- 
log û danûstanê re vekiriye yan 
na. Em dixebitin ku ev paket bi 
rastî bibe pakêta lihevhatinê, ne 
ku paketa hikûmetê bi tenê, em di 
vê çarçoveyê de dixebitin. Ji bo ku 
ti astengî li pêşiya dialogê çêne- 
bin, em gotina xwe nerim digirin. 
Ji bona guhertina makezagonê 
me pêşniyazên xwip pêşkêşî 
AKP'ê kirin. Divê ji pêşniyazan re 
vekirî be. Em giring dibînin birya- 
rên nû bi rêya dialogê werin 
encam dayîn." Kişanak herwiha 
dibêje "divê xebatên komisyona ji 
dialogê re vekirî bin, em nizanin 
wê helwestek çawa bidin nîşa- 
dan, lê helwesta me eşkere û 
diyar e. Em dibêjin ger bi rastî 


Akin Birdal li ser partiya nû avabûyî EDP: 

EDP nikare bibe bersiva pirsên Tirkiyê 


Rûdaw (Köln) - Li Tirkiye beriya 
çend hefteyan partiyeke nû li 
baskê çapê hate damezrandin. 
Gelo partiya bi navê Partiya Wek- 
hehî û Demokrasiyê (Eşitlik ve 
Demokrasi Partisi - EDP) wê ka- 
ribe bibe bersiva daxwazên çep- 
girên Tirkiyeyî? Li ser partiya nû 
em bi parlamenterê Amedê Akin 
Birdal re axifin. 


Rudaw: Partiya Wekhehî û De- 
mokrasiyê li gel Partiya Sosyal 
Demokrat a Gel bûn yek. Hûn 
vê yekîtiyê çawe dinirxînin? 

Akin Birdal: Ez bawerim bi ra- 
manê ku partiyên çep bersivê 
nadin civakê hate demezrandin. 
Hevale mê Ufuk Uras, gruba ku ji 
ÖDP veqatiyaye, ŞP û Federas- 
yona Komeleya Aleviyan partî 
avakirin. Armanca wan demok- 
rasî û aşitî ye. Daxwaz dikin ku li 
hemberî muxalefeta AKP'ê hel- 
westekê nîşan bidin, ew giring e. 
Lê belê gerek were dîtin ku ew 


parti bi serê xwe nikare bibe ber- 
siva rojevê. 

Çi li parlemento, çi li qada ci- 
vakê û çi jî li ser sîstema nava Tir- 
kiye nikarin bibin alternatîv. Ew 
hêza wan tune ye. Avakirina îrade- 
yeke siyasî û bandorkirina li ser 
peşerojê zor ê. Demeke dirêj e di 
bin navê partiya sîwan de xebatên 
wan berdewam dikirin. Niha ji bo 
demokrasiyê hêza yekîtî damez- 
randin. Bi kurtî ez dikarim bejim 
ev partî ne amade ye ku bibe ber- 
siva rojeva Tirkiyê û bibe îradeke 
siyasi li hemberî AKP'ê. 

Gelo pêşniyaz çêbûn ku BDP 
tevlî wan bibe, an jî helwesteke 
BDP'ê heye ku tevlî xebata wan 
bibe? 

Pêşniyaz an ji daxwazek çêne- 
bûye. Lê belê di dema peş de ez 
bawerim em ê hev ziyaret bikin. 
Bê guman pewîstî heye ku tevaya 
partî bi hev re rabin û rûnin. Ke- 
masiyek mezin li Tirkiyê ew e ku 
di bin navê siyasetê de dijminatî 


hûn demokratîkbûnê dixwazin 
dive van daxwazan pêk bînin, ji 
vir û wêda jî girêdayî AKP'ê ye." 

TMK û TCK jî biguherînîn 

Alîkarê Serokê Grûpa BDP'ê, Yil- 
diz jî got: "Bi AKP'ê re dialoga me 
didome, lê heta niha derbarê qe- 
bûlkirina pêşniyazan, me ti ber- 
siv negirtine. Hikûmet MHP û 
CHP'ê rexne dike û dibêje ku ew 
ji danûstanê re girtî ne. Lê bersiva 
pêşniyazên me jî nade, ma em ji 
dialogê re vekirî bûn wan çi kir? 
Gotin pêşniyazên xwe bînin, lê 
pêşniyazên me birin, berçav ne- 
girtin. Tenê paket ji me re gihan- 
din û hew." Yildiz dibêje "Me 
xwestekên xwe bi bendava hilbi- 
jartinê girê nedane, lê zagona gir- 
tina partiyan bi tena serê xwe bes 
nîne, ev xal tev bi hev girêdayî ne. 
Derheqa me de gelek dawa hene. 
Herwiha hîna serokşaredarên me 
yên hilbijartî û gelek rêveberên 
me di girtîgehê de hene. Ji bona 
ku ev neheqiya li hember vana bi 
dawî bê, divê Zagona Tekoşîn li 
Hember Terorê, herwiha Zagona 
Cezayê Tirkiyê bên guhertin. Ger 


ev pêk werin, em ê dirustbûna 
AKP'ê bawer bikin. Me pêşniya- 
zek ku cûdabûnan dide xuyakirin 
pêşkeş kir. Guhertina Dadgeha 
Makezagonê yan jî Komisyona Bi- 
lind a Hakim û Dadwera ne dax- 
waza gel e. Ger ku bendava 
hilbijartinê wiha bimîne, em des- 
tek nadin." Yildiz berdewam kir û 
got: "Bendava hilbijartinê, zagona 
tekoşîna dijî terorê, zagona ce- 
zayê Tirkiyê" ji bona me xalên ku 
em dest jê bernadin. 

Faktora Öcalan 

Tevlî bersiva AKP'ê ji paketa pêş- 
niyarên BDP'ê re, nerînên Öcalan 
jî di vê mijarê de bi bandor in. Di 
heftiya borî de Öcalan bi rêya pa- 
rêzerên xwe ji BDP'ê re pêşniyaz 
kiribû ku paketa AKP'ê qebûl 
nekin. Vê heftiyê jî pêşniyaza ku 
Öcalan bike wê li ser biryara 
BDP'ê bi bandor be. Dema ku 
DTP bi biryara Dadgeha Makeza- 
gonê hat girtin, wan biryar da ku 
xwe ji parlamenê vekişînin, lê 
Öcalan ew ji wê biryarê şûnda ki- 
şandin. Wê demê jî wî peyama 
"Tenê muhatab ez im" dabû. 


tê kirin, partî bi hev re ne heval 
in, wek xwînî ne. Lê belê ev ne 
rast e, gelek normal e ku nerîn 
cuda bin, lê belê ramana mirovatî 
pewîst e. 

Gelo kurd û tirk nikarin bi hev 
re partiyekê damezrînin? 

Gerek kurd û tirk bi hev re parti- 
yekê ava bikin. Di roja me de pe- 
wîstî bi partiyeke bi vî rengî heye. 
Partiya Tirkiyê anjî Partiya Ana- 
dolê. Ji ber pirsgirêk ji AKP'ê ze- 
detir e, ku di bin banê parlamen- 
to de muxalefeteke xurt tune ye. 
Eger di pêşerojê de îradeyeke si- 
yasî li hemberî AKP'ê were da- 
mezrandin, bê guman wê rewşa 
Tirkiyê gelek guhertinan bi xwe 
re çeke. 

Di roja me de ji ber sedemê ku 
her partî bi serê xwe dimîne, 
nikare helwesteke xurt nîşan 
bide. Ji ber van rastiyan AKP çi 
daxwaz dike bi ser dikeve. Ji bo 
ku AKP bi ser nekeve, dive em bi 
ser kevin. 


Abonetiya Rûdaw 

Ez dixwazim bo dema 
□ Şeş mehan Q Salekê IZI Vekirî 
bibim aboneyê/ya rojnameya Rûdaw. 
Rojnameya min heftane bişînin vê navnîşanê 


Nav 

Paşnav 

Navnîşan 



Telefon a min 
E-Mail a min 


Buhayê abonetiyê ji vê kontoyê bikşînin; 

Hejmara kontoyê 
Şîfreya bankê (BLZ) 

Bank 

Xwediyê kontoyê 


Dem û cîh:. 


Destnîşan:. 


Anjî ezê bihayê abonetiyê bişînim ser kontoya Rûdawê ya li jêr 
û dekontoya wê ji navnîşana Rûdaw re bişînim. 

Bihayê abonetiyê ji bo salekê bo nav Almanya: 60Euro 
Bihayê abonetiyê ji bo şeş mehan bo nav Almanya: 30Euro 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 
info@rudaw.eu 

Rûdaw 


Vegera ser siyaseta kevin 


Mustafa Şefîq Edilbî 



H i 

î 


[ ilbijartinên Parlamena 
îraqê bi dawî hatin, lê xu- 
yaye avakirina hikûmeta nû wê 
gelek bajo. Ji bo li hev hatina di 
navbera xwestekên navxweyî û 
razîkirina derve, nexasime 
DYA'ê nakokî hene. Lewra ava- 
kirina hikûmetê jî zehmet dibe. 
Lê xuyaye wê daxwazên Ame- 
rîka bingeh bên girtin. Ji ber vê 
çendê, mirov dikare bêje rew- 
şeke zîvirîn ji bo ser siyasetên 
kevin xuya dike. Mebest ji siyasetên kevin çi ye? Me- 
best siyaseta parastina hevsengiyên navxweyî ya îraqê 
di berjewendiya Sunnî û rojavayê de ye. Ji dema ava- 
kirina Dewleta îraqê di sala 1921'an û heta herifan- 
dina rejîma Saddam di sala 2003'an, kêmaniya erebên 
Sunî li ser desthilata îraqê bûn, Şîî û kurd jî li derveyî 
deshilatê hiştibûn. 

Paşî avakirina Komara Federal a îraqê, ev rewş hi- 
nekî hate guhertin, bo cara yekê di dîroka vî welatî de 
Şîî bûn deshilat kurd û Suniyên ereb jî weke hevparên 
deshilatê beşdar bûn. Lê xuyaye pêvajo pir li xweşiya 
Amerîka naçe û dixwaze careke din Suniyên ereb bike 
desthilatdar. Ev siyaset jî weke perçek ji şerê Amerîka 
li himber îranê tê şopandin. Di heft salên borî de Ame- 
rîka nikarî bandora îranê li ser îraqê kêm bike. Ame- 
rîka gelekî hewil da ku Şîiyên amerîkî biafirîne, lê heta 
niha ew bi ser neketiye. Bi çi awayekî be bila bibe, dix- 
waze di van çar salên bê d, bandora îranê li ser îraqê 
kêm bike, îraqê bike eniyeke xurt li himber wî welatî. 
Li ser asta cîhanî Amerîkayê amadekariyeke xurt ki- 
riye. Van hefteyên borî di Konseya Ewlekariyê ya 
Netewên Yekbûyî de, Amerîka karî dengê Rûsya û 
Çînê jî tevlî dengê her sê welatên din bike û her pênç 
endamên sereke yên konseyê bi Amerîka re hevhel- 
wêst bûn. Ev pêşveçûneke teze bû di helwesta Rûsya 
û Çînê de. 

Li ser asta herêma Rojhilata Navîn jî, Amerîka dix- 
waze van amadekariyan bilez bimeşine. Desthilata 
îraqê ji bona çar salên bê di vê çarçovê de wê were 
amade kirin. Ji bo vê yekê dive desthilata Şîiyên nêzîkî 
îranê kêm bikin û zêdetir cih bidin Sûniyên ereb. Ev 
yek ji bona razîkirina Dewletên Ereb ên Kendavî jî 
weke Erebistana Siûdî ku di eniya li himber îranê de 
cihekî giring digire, pêwîste. Bê guman di nava van 
hevsengiyan de, kurd wê carek din cihekî giring bigi- 
rin. Ji bona erebên Sune bi tenê nemînin, neçarin kur- 
dan jî tevlî pêvajoyê bikin. Helwestên ku mirov van 
rojan ji hinek derdorên Sunî dibîne, vê çendê îspat 
dikin. Heta kesên weke Usame Nucêfî jî ku di nava Su- 
niyan de bi helwestên şovenî tê naskirin, van rojan li 
himber kurdan daxuyaniyên nerm dide. Ev jî ne ji hez- 
kirina kurdan e, belkî pêwîstiya pêvajoyê û parastina 
hevsengiya navbera hêzan vî tiştî dixwaze. 


Kurd li îranê bê rojname ne 

10 rojnamevanên kurd di girtîgehên îranê de ne 


Azad Kurdî 


R ojnamevanên Rojhilatê 
Kurdistanê karê rojna- 
megeriyê di îranê de wek 
'ketina hundirê qada mayî- 
nan' diwesifînin û ji ber qe- 
dexekirina rojname û hef- 
tenameyên kurdî û girtina 
berfireh a rojnamevanên 
kurd ji pêvajoya niha ya dij- 
beriya dewletê bi tevahî bê 
hêvî ne. 

Li gor rapora Rêxistina 
Nûçegihanên Sînornenas, 
sala borî di warê azadiya 
çapemeniyê de, îran di nav 
175 welatên cîhanê de di 
pileya 172 de cîh girt. Karê 
rojnamegeriyê, bi taybet bo 
rojnamevanên rexnegir, ji 
wê dema ku Ehmedînejad 
di sala 2005'an de bû ser- 
komar, gelek dijwartir bû- 
ye. Bi awayekê ku rêxisti- 
nên navdewletî îranê wek 
'girtîgeha rojnamevanan' 
binav dikin. 

Li gor wan serjimêriyên 
ketine destê Rûdawê, di 
sala borî de 351 rojname- 
van ji kar hatine avêtin û 25 
rojname û heftename ha- 
tine qedexekikrin û bêtirî 
100 rojnamevan jî hatine 
girtin. Niha zêdeyî 30 roj- 
nameger hê di girtîgehan 
de ne, herwiha zêdeyî 61 
sernûser û berpirsên roj- 
nameyên wî welatî bo dez- 
gehên ewlekariyê hatine 
gazîkirin. 

Rojname û belavokên 
kurdî yên Rojhilatê Kurdis- 
tanê jî di rewşeke dijwartir 
de ne. Zêdeyî 10 rojname- 
vanên kurd di girtîgehê de 
ne. Hemû rojname û bela- 
vokên serbixwe yên kurdî 
bi tavahî hatine qedexeki- 
rin û di sala borî de çendîn 
rojnamevanên kurd welat 
bicîh hiştine. 

Rojname û heftename- 



Bi dehan rojname û kovarên kurdî li îranê hatine qedexekirin 


yên wek Aştî, Rojhelat, Aso, 
Kereftû, Hawar, Peyama 
Kurdistanê, Peyama Mer- 
dum, Rasan, Jîwar, Kurdis- 
tan, 'Nedaye Came' (Dengê 
Civakê), 'Nedaye Danişcu 
(Dengê Xwendekar), Xatûn, 
Roja Nû, Zîlan û dehan 
kovar û belavokên kurdî û 
yên xwendekarên kurd di 
zanîngehan de hatine qe- 
dexekirin. 

Rojnamevan Dr. Selahe- 
dîn Xedîw rewşa niha ya 
rojnamevaniya kurdî li Roj- 
hilat 'gelek xerab' dihesi- 
bîne û ji Rûdawê re diyar 
kir: "Rewşeke pir pir xerab 
ji bo karê çapemenî û roj- 
namegeriya kurdî li Rojhi- 
latê Kurdistanê heye. Der- 
fet nayê dan ku ti çapeme- 
niyeke azad a kurdî were 
çap û weşandin. Piştî ku 
Ehmedînejad hat ser dest- 
hilatê, moleta çapkirina 
rojnameyên siyasî, civakî û 


kultûrî nayê dan ku navero- 
keke rexneyî hebin." Bi ba- 
weriya Selahedîn Xedîw, li 
serdemê reformxwazan 
rewş baş bû. 7 heftename- 
yên kurdî û çendîn kovarên 
kurdî dihatin weşandin. Lê 
niha li Rojhilatê Kurdistanê 
tu rojnameyeke serbixwe 
ya kurdî nemaye." Selahe- 
dîn Xedîw eşkere kir ku bi 
sedema zordarî û guşarên 
dewletê di yek du salên 
borî de, gelek rojnamege- 
rên kurd koçberî welatên 
derve bûne. Herwiha dosya 
gelek rojnamevanan jî di 
dadgehan de tê şopandin, 
wek. 

Mihemedsalih Nîkbext, 
parêzerê Kurd yê li Teh- 
ranê, ji ber ku parêzerê 
dosya piraniya rojnameva- 
nên girtî û rojnameyên qe- 
dexekirî ye, sedemên 
qedexekikrina rojnameyên 
kurdî bê bingeh hesiband û 


bo Rûdawê eşkere kir: "Pi- 
raniya ew heftename û ko- 
varên kurdî ku hatine 
qedexekirin, ne bi sedema 
wêya bûye ku ew rojname- 
yên kurdî bûne, belku to- 
meta wêya ji wan dane ku 
propagandayê li dijî Ko- 
mara Îslamî dikin û piştgi- 
riya hêzên opozîsyonê 
dikin, lê ew îdia hemû 
hêcet in û ti bingeheke wan 
ya durist tune ye." 

Niha tenê heftenameya 
Sîrwan bi kurdî - farisî tê 
weşandin, wêya jî piştî ra- 
kirina desteya rêveber a 
berê û danîna grûbeke nû 
bo wê heftenama dewletî, 
ku parêzgariya Sine piştgi- 
riyê didê û diweşîne. Ko- 
vara Zirêbar jî ku belavo- 
keke çandî, wêjeyî û civakî 
bû, berê mehane dihat we- 
şandin, demekê bû werz- 
name, niha ew jî derna- 
keve. 


Hikûmet malperan qedexe dike, Proxy wan vedike 


Rûdaw (Şam) - Li gel zêde- 
bûna qedexekirina malpe- 
rên internêtê li Sûriyê, 
daniştvanên Sûriyê çalaki- 
yên xwe zêde dikin û li 
hinek rêyan digerin da ku 
bikarin qedexekirinan der- 
bas bikin û bikevin malpe- 
rên ku ji aliyê Wezareta 
Gihandin a Sûriyê ve di 
"Lîsta Reş" de cih digrin. 

Wezareta Gihandinê ya 
Sûriyê hemû malperên si- 
yasî, civakî, olî û çandî yên 
ku nerînên cuda ji nerîn û 
helwêstên Hikûmeta Sûriyê 
pêşkêş dikin, dixe nav "Lîs- 


ta Reş" û bi mebesta qede- 
xekirin û daxistina wan bi 
milyonan Dolar serf dike. 
Piraniya malperên kurdî jî 
cihê xwe di vê lîsteya behs- 
kirî de, digrin. Lê xelkê Sû- 
riyê jî liberxwe didin, bi hin 
riyên taybet qedexekariyê 
derbas dikin û dikevin hun- 
dirê malperan. 

Bi hinceta parastina ew- 
lekariya siyasî û neteweyî 
ya Sûriyê, Hikûmeta Sûriyê 
înternêtê heta jê tê asteng 
dike û pereyên pir li ser qe- 
dexekirina malperan, xerc 
dike. Lê ji xirecira li cafenê- 




tên paytextê Sûriyê Şamê, tê 
xuyakirin ku Hikûmeta Sû- 
riyê nikare di warê qedexe- 
kirina malperên înternêtê 
de biserkeve û daniştvanên 
Sûriyê bi hinek rêyên taybet 


seredana malperên girtî û 
qedexekirî dikin. 

Hezkerên înternêtê bi rê- 
ya bikaranîna programên 
Proxy malperan vedikin. Li 
Sûriyê, malperên Face- 
bookê û Youtube jî qedexe 
ne, lê bi sedan ciwanên 
kurd bi rêya bikaranîna 
Proxy'yan derbasî van mal- 
perên jî dibin. Herwiha, 
kurdên Sûriyê malperên 
kurdî û yên opozisyona Sû- 
riyê jî bi heman awayî vedi- 
kin û di derbarê rewşa 
Sûriyê û cîhanê de nûçeyên 
herî dawî dişopînin. 


Xwediyên internetcafê- 
yên Sûriyê didin zanîn ku 
xelkê Sûriyê bi piranî prox- 
yên biyanî bikartînin, ne- 
maze yên siudî, fransî û 
tirkî. Xwediyê înternetcafê- 
yekê li Şamê ku ji ber sede- 
mên ewlekarî nexwest na- 
vê wî bê eşkerekirin, ragi- 
hand ku Wezareta Ragihan- 
dinê proxyên ku ji bo veki- 
rina malperên qedexekirî 
tên bikaranîn jî qedexe di- 
ke, lê xelk di çend demjimê- 
ran de proxy'yên din çê 
dikin. Ji bo vekirina malpe- 
rên qedexe, Sûriyeyî hemû 


awayan proxyan bi kar 
tînîn lê bi piranî yên siudî li 
Sûriyê tên bikaranîn. 

Proxya Erebistana Siudî 
yan fransî yan ya kijan we- 
latê din be, tê wateya nav- 
nîşana derbasbûna wî we- 
latî bo hundirê tora înter- 
nêtê. Ango; dema hevwela- 
tiyên Sûriyê bi rêya proxyê 
welatekî ji van welatan 
derbasî nav tora înternêtê 
dibin, bi vî awayî navnîşana 
Sûriyê derbas dikin û dika- 
rin bi awayekî azad derbasî 
piraniya malperên ku li Sû- 
riyê qedexekirî ne bibin. 

Brett H. McGurk ji bo Rûdawê: 


Bêyî kurdan hikûmet ne mimkun e 

Ji ber bicîhneanîna sozên Malikî, McGurk zîrekbûna kurdan pêwîst dibîne 


D i vê hevpeyvîna li gel Rûdawê de, 
Brett H. McGurk ragihand ku 
kurd wê li parlamena dahatû ya îraqê 
dê roleke giring bilîzin, ji ber ku bêyî 
kurdan ti alî nikare hikûmetê pêk 
bîne. Herwiha navborî da zanîn ku pi- 
ralîbûna kurdan li Bexda zererê nagi- 
hîne wan û çaverê dike ku "kurd di 
meseleyên bingehîn de, hevdeng bin." 

Rûdaw: Li gor hinek çavdêrên si- 
yasî, di gera nû ya parlamen de, li 
şûna kurdan wê baskê Sedir bibe 
hevpişka derxistina biryaran û pê- 
kanîna kabîneya nû ya hikûmetê. 
Hûn çi dibêjin? 

Brett Magurk: Na. Baskê Sedir di gera 
borî ya parlamenê de fraksyoneke ku 
ji 30 kursiyan pêk dihat û hevgirtî bû, 
pêk tanî. Diyar e di parlamena nû de 
jî wê nêzîka 40 kursiyan bidestve 
bîne, lê kursiyên parlamenê hatine 
zêdekirin û ji 275'an bûne 325 kursî, 
lewra Baskê Sedir li gor dema borî 
ewqasî nehatiye pêş û wek xwe maye. 

Niha lîsteyên Elawî û Malikî hewl 
didin ji bo pêkanîna hikûmeta nû 
kurdan qazanc bikin. Bi baweriya 
we ji van herduyan kîjan baştir e 
ku kurd hevbendiyê li gel bikin? 

Ev girêdayî kurdan e. Li ba herdu ali- 
yan jî xalên erênî û neyênî derbarê 
kurdan de hene. Elawî sekûlertir e û 
di vî warî de bêtir nêzîkî kurdan e. Lê 



Brett H. McGurk 


hinek kes di hundirê koalîsyona 
Elawî de hene ku karê girêdana hev- 
bendiyê li gel kurdan dijwar dikin. 
Derbarê aliyê Malikî jî, di van çar 
salên borî de peywendiya kurdan li 
gel Malikî ewqasî ne baş bû. Ev xalên 
hanê pêwîst dikin ku kurd bi awayekî 
zîrek kertên xwe bikar bînin. 

Bi baweriya hinek çavdêran, herdu 
lîsteyên Malikî û Emmar Hekîm wê 
hevbendiyê çê bikin da ku hikûmet 
ji destê Şîiyan dernekeve, li gor hi- 
nekan jî Amerîka dixwaze Lîsteya 
îraqiye ya Elawî hikûmetê pêk 
bîne. Bi dîtina we, wê kîjan alî hi- 


kûmeta nû pêk bîne, gelo wê kurd 
di vê navberê de çi rolekê bilîzin? 

Wê kurd roleke pir giring bilîzin. Bi 
taybetî jî, ji ber ku bêyî kurdan ti alî 
nikare bi tena xwe hikûmetê pêk 
bîne. Herwiha diyar e ku postê serko- 
mar wê di destê kurdan de bimîne û 
ev post di dema borî de bi awayekî 
erênî ji aliyê Celal Talabanî ve hatiye 
bikaranîn. 

Kurd vê carê bi çar lîsteyan diçin 
Parlamena îraqê, gelo ev zirarê na- 
gihîne kurdan. Divê Serokayetiya 
Herêma Kurdistanê çi bike bo ye- 
kirina van lîsteyan? 

Na. Tevî cudahî û lîsteyên kurdan ên 
cuda jî, lê wê Lîsteya Hevpeymaniya 
Kurdistanî û Lîsteya Goran li Bexda li 
ser meseleyên giring yekdeng bin û 
bereyeke yekgirtî pêk bînin. 

Hevpeyvîn: 

Hawar Ebdulrezaq 

Brett H. McGurk pisporê Karûbarên 
Navdewletîye li saziya Council on Fo- 
reign Relations / Civata Peywendiyên 
Derveyî, ku saziyeke serbixweye û lê- 
kolînan di derbarê siyasetên derveyên 
Amerîka de dike. McGurk niha mijûlî 
nivîsandina pirtûkekêye li ser polîtî- 
kayên Amerîkayê li îraqê û peywendi- 
yên stratejîk ên paşerojê di navbera 
Bexda û Washingtonê de. 


Bajarek li navê xwe digere 

Helebceya Şehîd, Helebceya Nû, 
Helebceya Nemir, Helebceya Şehîdan 

Bi hatina qaymeqamê nû guftûgoyên li ser navê bajêr jî dest pê kirin 


Newzad Mehmûd 

Silêmanî 

L i gel destbikarbûna wî 
wek qaymeqamê nû yê 
Helebceyê, Goran Edhem 
pêşniyaz kir peyva "Şehîd" 
ji ser navê Helebce bê avê- 
tin û tenê Helebce were ni- 
vîsandin, lê pêşniyaza wî 
xizmên şehîd û birîndarên 
Helebce aciz kir. Birînda- 
rekî ji bo Rûdawê got: "Ha 
ev e pêşniyaza "xweşik" a 
qaymeqam ku bi tenê ev du 
roj in dest bi karê xwe ki- 
riye." 

Xizmên şehîdên Helebce 
bi ti awayan ne amade ne 
dest ji peyva şehîd berdin. 
Rûxoş Heme Emîn (27) 
yeke ji van kesên ku ketiye 
ber çekên kiyawî û 11 en- 
damên malbata xwe ji dest 
dane. Ew ji daxuyaniya 
Qaymeqamê Helebceya Şe- 



Kalemêrên Helepceyî li pêş dikanekê 


hîd hêrs bûye: "Ev du roj in 
dest bi karê xwe kiriye û ev 
pêşniyaza "delal" kiriye." 
Rûxoş ji Goran Edhem re 
wiha dibêje: "Niha dev jê 
berde, bila birînên me der- 
man bibin û herikîna xwîna 
êşa me raweste." 

Serokê Komeleya Qurba- 


niyên Helebceya Şehîd, 
Luqman Evdilqadir di gel 
xizmên şehîdên Helebce 
hemfikir e û bi baweriya wî 
"nav" pirsgirêka Helebce 
çareser nake: "Bila birînda- 
rên me bimirin, êdî axafti- 
neke wiha bikin." 

Niha zêdeyî 170 birînda- 


rên çekên kîmyawî hê sax 
in û li gor Kamil Evdilqadir 
ku yeke ji van birîndaran, 
55 ji wan "Dîlên ber destê 
mirinê ne". Kamil Evdilqa- 
dir bêtirîn demên jiyana 
xwe li ser textê nexweşxa- 
neyê derbas dike. Evdilqa- 
dir dema bo Rûdawê da- 
xaft, di rewşeke tendirustî 
ya xirab de bû û digot pey- 
va şehîd medalyaya rêzgir- 
tinê ye bo Helebce û avê- 
tina wê paşgirê gunehî ye: 
"Pêdagiriyê li ser mabûna 
paşnavê şehîd dikin û divê 
kek Goran xema birîndaran 
bixwe." 

Li gor Kamil Evdilqadir, 
Goran Edhem kesekî dil- 
sozê doza Helebce ye, lê: 
"Wî gotiye êdî Helebce 
zindî ye û hatiye avedanki- 
rin, ev jî ne rast e û hê He- 
lebce nehatiye avakirin." 

Helebceyî nizanin kê 



Belengaziya 
rojnamegeriya kurdî 

Dilbixwîn Dara 

B awer nakim hûn ji vê 
mijarê re biyan bin. Min 
bi xwe gelekî li ser medya- 
ya kurdî nivîsand. Gelek 
kesên din jî ev mijar li gelek 
cihan anîn ziman. Min carekê 
nivîsandibû, pêwîstiya kur- 
dan bi CNN û Le Monde'ke 
kurdî heye. Lê texmîn dikin 
haya keskî pir ji wê pêwîstiyê 
tune ye. 

Bêzar dibim dema ku dibî- 
nim em li pey cîranên xwe jî mane. Serokwezîrê 
me diçe serdana welatekî cîran, em radibin ji med- 
yaya wî welatî nûçeya serdana serokwezîrê xwe 
werdigirin. Fêm nakim çima, em wêneyê hevdîtina 
serokwezîrê xwe li gel serokwezîrê cîran, ji med- 
yaya welatê cîran kopî dikin. Min nedîtiye ku ro- 
jekê medyaya welatê cîran nûçe yan jî hevdîtina 
serokwezîrê xwe ligel serokwezîrê me, ji rojname 
yan jî ji ajanseke me wergirtibe. Serokwezîrek tê 
serdana welatê me, em radibin raporta wê serdanê 
ji malpereke wî welatî werdigirin. Hevdîtin li cem 
me çêdibe, lê em li benda belavkirina wê nûçeyê di 
rojnameya welatê cîran de, dimînin. 

Ajansên me hene, lê çi ajans in! Ajanseke me 
heye, piştî katjimêr 16.00 radiweste, karmendên 
wê her deqe çav li seetê ne, ka kengê wê katjimêr 
bibe 16.00. Baş e, lê eger piştî 16.00 bûyerek qe- 
wimî?! Ne xeme bila biqewime, ew ê sibe biweşî- 
nin. Rast e, rojnameyên me hene! Rojane jî 
derdikevin, lê mijarên wan hefteyî ne. Nav rojname 
ne lê bi naveroka xwe kovar in. 

Rewşa TV'yên me jî heman rewş e. Goya mîlyar- 
dêrên me hene, hem jî bi dehan in. Yên xelkê Hol- 
ding ava kirine, bi dehan rojname, televîzyon û 
kovaran fînanse dikin, bi sedan kesan li cem xwe 
didin xebitandin, ji welatê xwe re CNN ava kirine, 
a ji we re Aydin Dolîlan, ku bi eslê xwe kurde jî. Ew 
bi serê xwe dewletek e, bi medyaya xwe, rojeva 
welatekî weke Tirkiyê destnîşan dike. 

Rojnamegerî ne tenê pere ne, ew hezkirine jî. Lê 
hezkirin tune ye. Her kesek li bendê ye ku serê 
mehê were û pereyên xwe bistînin. Ji bo destxis- 
tina nûçeyekê zêdetir ew li benda hatina dawiya 
mehê ne. 

Hêza me tune ye ku em bikaribin rojevê diyar 
bikin. Me hîn baweriya medyaya cîhanî bi xwe çê- 
nekiriye, em hîn jî ji eqliyeta hizbîtiyê rizgar ne- 
bûne. Me xwe negihandiye wê hêzê ku ajanseke 
cîhanî bûyera ku li welatê me diqewime, ji me bi- 
gire. Hîn jî kesek me nas nake. 

Halê me ev e. 


cara yekem paşnavê Şehîd 
li Helebce kiriye. Lê piştî cî- 
nosîdkirina Helebce, bi bir- 
yara Saddam Husên baja- 
rekî din bi navê Helebceya 
Nû bi zorê hat avakirin. Rê- 
veberê Rêveberiya Şehîdên 
Helebce, Sadûn Mihemed 
dibêje "Ma em ê çawa wê ji 
Helebceya Nû cuda bikin. 
Bila navê wê bikin Heleb- 
ceya Nemir, ji ber ku îro He- 
lebce zindî ye û namire. Ev 
biryar ji aliyê kesekî ve 
nayê standin û gereke 
hemû îdare, mirovên şehî- 
dan û serokeşîrên Helebce 
beşdariyê tê de bikin." 

Berpirsê Navenda ÇAK, 


Umer Mihemed guherîna 
navê Helebce dipejirîne, lê 
ne li gor awayê Goran Ed- 
hem: "Bila hevoka Heleb- 
ceya Şehîd bê guherandin û 
bibe Helebceya Şehîdan, ji 
ber Helebce hê zindî ye, lê 
bajarê şehîdan e." 

Qaymeqamê nû yê He- 
lebce, Edhem Goran pêşni- 
yaza xwe piştrast kir û got: 
"Diyar e pêşniyaza min 
bûye cihê nerazîbûnê, ew 
qet ji mezinahî û serweriya 
şehîdan kêm nake. Mebesta 
min jî ew e ku Helebce ba- 
jarekî zindî ye û hatiye ava- 
kirin. Her çawa be ew tenê 
nerîne û nebûye biryar." 

Rûdaw 


"Raya giştî ez bombacî dam nasandin" 

Bi îdiaya ku di çarçiyek li Stenbolê bombe teqandin, Pinar Selek bêyî îspatan bi salan di zinadanê de ma 




Pinar Selek 2 sal û nîv di zîndanê de ma 


berde bijî. Ev ne mesele ye. Lê 
belê mijarek ku tu wek mirov li 
hemberî û tu jê bê tawanbarkirin, 
gelek giran û zor e. Ez di nav fîl- 
mek zanyarî û pevxistinî de me. 
Wek ku rahîbek bi bazirganiya 
jinan bê tawanbarkirin. Miroveke 
ku li hemberî zordariyê be, tenê ji 
bo ku li ser pirsgirêka kurd lêko- 
lîn kiriye, wek “terorist” tê îlanki- 
rin. Ez gelek kefxeş im ji ber ku 
civak, nivîskar û mirovên demo- 
krat tu carî bawer nekirin. Her- 
dem piştgîrî dane min. Kampan- 
yek di bin navê “Edalet ji bo Pinar 
Selek, Edalet ji bo tevayî” li dar 
xistin. Ez ne tenê me. Ji ber vê 
yekê car caran ez xemgîn im, car 
caran ez gelek bextiyar im. 

Demek direj çêbu ku ev teko- 
şîn berdewam dike. Gelo bêh- 


"Wek ku rahîbek bi 
bazirganiya jinan bê 
tawanbarkirin. Miroveke 
ku li hemberî zordariyê be, 
tenê ji bo ku li ser pirsgirêka 
kurd lêkolîn kiriye, wek 
"terorist"têîlankirin." 


êvîtî bi te re çêbû yan na, ew 
dem çava derbas bû? 

Nizanim. A baş ew e ku mirov 
mezin neaxive. Bê goman demek 
gelek zor û kûr bû. Lê belê min 
hêzek mezin stend. Ji aliyê heval 
û dostan de min gelek pîştgirî dît. 
Tu carî min xwe tenê nedît. Ji te- 
vaya jan û xeman min tecrûbe 
derxistin. Min xwe nas kir, min 
derdor nas kir û ez karim bêjim 
ku min mifta deriyê jiyane vekir. 
Min gelek tişt jî wunda kirin, hîn 
jî di dilê min de birînek ku xwîn 
jê tê heye. Meselen min dayîka 
xwe wunda kir. Tiştê ku min û 
malbata min jiya, gellek giran 
hatin û dayika min hew karîbû li 
ber xwe bide. Dilê wê sekinî. Min 
nedît. Evêna bandorek gelek 
mezin li ser min kir. Raste min 
hêz girt, lê belê min gelek tişt ji 


wunda kirin. Jan, rondikên çavan, 
hêz, hevaltî... 

Wextê ez Pinar bi bîr tînim, lê- 
gerîn tê bîra min. Tu li çi digerî 
Pinar, li gora te lêgerîn çi ye? 

Zor spas. Ez lêgera jiyanê me. Ez 
bawerim wê jiyana min bi vî 
rengî berdevam ke. Jiyan bi rastî 
mucîzeyek e, lê belê gelek kurt e 
jî. Mirov daxwaz dike ku fêrî her 
tiştî bibe, lê mixabin jiyan kin e. 
Car caran em ji bîr dikin ku em 
dijîn, rojek tê em dibêjin xwezî ji- 
yana me ne bi vî rengî ba, lê belê 
dereng e. Piştî tiştên ku min jiya, 
ez hewl didim ku wek sibê ezê 
bimrim bijîm û wextê xwe ji bo 
xizmeta mirovatiyê derbas bikim. 

Li Tirkiyê van rojên dawî li ser 
guhertina makezagonê tê nî- 


qaşkirin, nerîna te çi ye? 

Pêwîste ku makezagon bi tevlî- 
bûna gelan bên amadekirin. Lê li 
Tirkiyê yên li jor amade dikin. Bê 
guman makezagon ji demokra- 
siyê dûr û siyasî ne. Li gor berje- 
wendiyên hinek mirovan tên 
amadekirin û nabe bersiva ci- 
vakê. Li Tirkiyê herdem bi vî 
awayî tên amadekirin. Tu carî bi 
tevlîbûna gel û li gora berjewen- 
diyên gel nehatine amadekirin. 
Em bi makezagon a 12'ê îlonê tên 
birêvebirin. Di vê makezagon de 
guhertinek biçûk nabe bersiva ci- 
vakê û naverokê danagire. Divê 
makezagon bi nerîn, nîqaş û peş- 
niyazên gel bên guhertin. 

ewroz hat pîroz kirin, li gora 
te peyama Newrozê gerek çawa 
bê nirxandin? 

Kurdan hebûna xwe carek din 
danîn holê. Peyama biratî û aştiye 
carek din dan raya giştî. Mesele 
ne xwestek û peşniyazên kurdan, 
dîtin an jî guhdarkirin e. Mesele 
naxwazin ku bibînîn, guhdar 
bikin û çareser bikin. Ez karim 
bêjim wê li Tirkiyê tekoşîna de- 
mokrasiyê demek dirêj berde- 
wam bike. Ez hêvîdarim ku 
bedelên mezin hew bên dan. 


Hevpeyvîn: Medya Deniz 

PmarSelekkîye? 

Sosyolog, lêkolînvan û nivîskar Pmar 
Selek di sala 1971'ê li Stenbolê ji dayîk 
bûye. Li zanîngeha Mîmar Sînan beşê 
Sosyoloji temam kiriye. Di 9'ê Hezîran 
a 1998'an de, bi tewanbarkirina te- 
qandina bombeya li sûka Misir Çarşisi, 
kuştina 7 kes û brîndarkirina 127 
kesan hat darizandin. Piştî 2.5 sal ce- 
zayê hepsê serbest hat berdan. Selek 
niha li Almanya dijî. 


Di doza Misir Çarşisi de du ca- 
ran tu hatî azadkirin, lê belê 
Dadgeha Bilind dîsa di derhe- 
qê te de 36 sal ceza xwest. Tu 
wê pêvajoyê çava dinirxînî? 

Bi rastî ez nikarim navekî li vê pê- 
vajoyê bikim. Raya giştî doza min 
dişibîne Doza Kafka. Wek sembol 
ez hatime hilbijartin. Di şexsê 
min de mirovên ku daxwaz dikin 
derî, şibake û kilîtê vekin, tên 
daxwaz kirin. Mirovên sosyolog, 
demokrat û aştîxwaz gava nêzî- 
kayê li min dikin, tên çavtirsandî- 
kirin û bi mirinê re rû bi rû 
dimînin. Lê belê hemû tişt gelekî 
ji rastiyê dûr e. Dest danine ser 
lêkolînên min, mirovên ku min bi 
wan re dida û distend navê wan 
xwestin. Ku min qebûl nekir, ez 
vek bombacî hatim binavkirin. 
Gotin wextê ku te lêkolîn kiriye te 
alîkarî daye. Piştî ku ez xistim gir- 
tîgehê bi mehek şûnde, di televiz- 
yonê de min temaşe kir ku ez di 
raya giştî de wek bombacî hatime 
nasandin. 

Tiştê balkêş ev tawanbarî bê 
îspat berdewam dike. Her roj 
wunda dikin. Lê belê ser hişk in, 
bela xwe ji min venakin. Ez ke- 
time nava filmekî zanyarî û pev- 
xistinê û ez dikim û nakim je 
xelas nabim. 


Li Tirkiyê nivîskar ji ber rama- 
nên xwe tên sûçdarkirin. Lê tu 
wek mirovek aktîvîst bi qatlia- 
mekê tê tawanbarkirin, ev hes- 
tek çawa ye? 

Belê, li Tirkiyê mirov ji bo raman, 
nivîs û daxuyaniyên xwe tên bin- 
çavkirin. Ev rojane berdewam 
dike. Ev hêsanî ye. Tiştekî ku te 
kiribe ne xem e mirov bedel di 
berde bide yan rojên dijwar di 


Jin berikên dîrokî dirisin 


Keç û jin li atoyaya berikan hînî ristina berikan dibin 


Ç aredariya Elkê di avahiya xwe 
Oya xizmetê de Atolyeya Beri- 
kan vekir û ev 4 meh in jin beri- 
kan çêdikin. Atolyeya ku 25 jin lê 
dixebitin, nêzî 100 cûreyên nexş 
û rengên herêma Colemêrg, Şir- 
nex û Elkê çêdikin. Jinan diyar kir 
ku bi taybetî nexşên Gulsarî, Lu- 
leper û Şemarî pir xwedî wate û 
dîrok in. Jinan, destnîşan kir ku bi 
çêkirina van berikan û hunerê pir 
kêfxweş in û anîn ziman ku ew 
hewl didin vê çanda kurd dewle- 
mentir bikin û bidin naskirin. 

Berpirsiyara navendê Rahime 
Ataman diyar kir ku ew bi vê xe- 
batê pir kêfxweş û bextewar e. 
Ataman xwest ku ked û hunerên 
jinên afirmend bên dîtin û dest- 
nîşan kir ku ew berikên bi navê 
Gulsarî dihûne û wiha got: “Wate 
û cihekî dîrokî yê vê berikê heye. 
Ev berik navê xwe ji osteya beri- 
kan a bi navê Gulserî ku li Elkê 
berik çêdikirin digre.” 


Rahime Ataman diyar kir ku 
çanda berikan li herêma Elkê 
xwedî wate û dîrok e û wiha got: 
"Em wek nirxekî pîroz û kedek bi 


nirx li vê çandê dinerin. Ji bo em 
vê çandê pêş bixin û deriyê de- 
barê li jinê vekin me ev atolye 
vekir.” 


Ji her 3 jinan yek lêdanê dixwe 


Rûdaw (Köln) - Li gora lêkolî- 
nekê, li Tirkiye û Bakurê Kurdis- 
tanê ji her sê jinan yek lêdanê 
dixwe û rastî êrîşan tê. Her çi- 
qasî ne wek welat û civakên 
paşdemayî be jî, lêdana jinê li 
welatên pêşketî û medenî de jî 
rû dide. Lê li welat û civakên 
paşdemayî asta lêdan û perçi- 
qandina jinê zêdetir e. 

Di vê derbarê de ji Fakulteya 
Tip a Zanîngeha Inönuyê Doç. 
Dr. Osman Celbîs radigihîne ku 
li gora lêkolîna wan kiriye, li se- 
ranserê Tirkiyê ji her sê jinan 
yek jê lêdanê dixwe û rastî êrî- 
şan tê: “Bi taybetî ev lêdan ji alî 
mêr, bav û birayên jinan ve tê 
kirin û ev jî di dema îro de rû- 
reşî û nîşana paşdemayîn û 
kevneperestiyê ye.” Di encama 
lêkolîna de derketiye holê ku 
lêdana jinê ji sedî 8.5 zayendî, 


ji sedî 34.8 psîkolojîk û ji sedî 
16.3 jî fîzîkî ye. Li gora encama 
lêkolînê, li Tirkiyê ji her sê 
jinan jinek di warê cinsî, psîko- 
lojî û fîzîkî de lêdanê dixwe. 

Osman Celbîs balê dikşîne 
ser rewşa jinên ku li gund û be- 
jayê dijîn û dibêje ku herî zêde 
ev jin rastî zilm û zorê tên. Her 
çiqasî jinên ku li bajar û metro- 
polên mezin dijîn rastî heman 
dijwariyan tên jî, lê asta jinên 
ku li gund û derveyî bajaran 
dijîn, bilindtir e. 

Osman Celbîs lêdan û zilma li 
ser jinê bi aboriyê ve girê dide 
û dibêje ku “bêkarî, feqîrî û 
destengî sedema herî mezin e 
ku mêr li jina xwe dixe. Bêkarî 
û tiraliya zilêm rîska lêdana 
jinê zêdetir dike û di malê de 
tunebûna alavek herî piçûk jî 
dibe sedema pevçûn û lêdanê.” 








Rûdaw 

Asta beşdarbûnên dersên kurdî kêm e 


Ji salên 1990'î ve bi fermî mafê dersên bi kurdî hatiye pejirandin jî, gelek kurd li vî mafî xwedî dernakevin 


Rûdaw (Köln) - ji ber ku Serok- 
wezîrê Tirkiyê Receb Tayyip Er- 
dogan daxwaza vekirina kolejên 
bi tirkî ji Almanyayê kir, babeta 
perwerdehiya bi zimanê tirkî dîsa 
li Almanyayê ket rojevê. Lê belê ji 
hêla din ve perwerdehiya zik- 
makî ya di çarçoweya "dersên lê- 
zêdeker yên zimanê zikmakî” li 
Almanyayê, xwediyê dîrokek zê- 
deyî 30 salan e. Ev bi dehan sal e 
ku bi awayekî fermî li hemû eya- 
letên Almanyayê dersên lêzêde- 
ker yên zimanê tirkî li dibistanên 
cûre tê dayîn. Her wiha li Alman- 
yayê ji salên 1990'an ve li pênc 
eyelatan bi awayekî fermî "der- 
sên lêzêdeker yên zimanê kurdî” 
jî têne dayin. 

Dema mirov bi giştî li danezana 
8'ê Nîsan a 1976'an a Konfarensa 
Wezareta Perwerdeyê ya Alman- 
yayê binere, mirov dibîne ku du 
stratejî di bin pêşniyarkirina zi- 
manê "zikmakî” ji bo şagirtên bi- 
yaniyan hene. Ya yekem; "alîkariya 
şagirtên biyanî ji bo beşdariya nav 
civaka alman” û ji bo "dîsa beşdar- 
bûna dibistanên welatên ku jê ha- 
tine.” Ev her du hevokên ku bi 
taybetî hatine hilbijartin, didin nî- 
şandan ku wî wextî Almanya ne- 
difikirî piraniya biyaniyan li a 
Almanyayê bimînin. Rayedarên 
alman di wê baweriyê de bûn ku 
wê biyanî di nava demê de vegerin 
welatên xwe. Li piraniya eyaletên 
Almanyayê biryara dersên lêzêde- 
ker di salên 1970'an û 1980'an de 
hatin girtin. 

Li Almanyayê perwerdehiya 
bi kurdî 

Ji ber ku li Almanyayê mafê der- 
sên lêzêdekirî yên zimanê "zik- 
makî” wek zimanê fermî yê 
dewleta ku biyanî jê hatine dihate 
dîtin, zarokên kurdan bi salan ji 
van dersên lêzêdekirî yên zimanê 
zikmakî bêpar man. Her çiqas ji 

Ev zarokên kurd li dibistanek swêdî fêrî zimanê xwe dibin 


salên 1970'an ve kurdan xwe li 
Almanyayê roj bi roj birêxistin ki- 
ribe jî, wan nekarî zû bi zû mafên 
ku neteweyên din li Almanyayê 
standine, bi dest bixin. Sedema 
destpêkirina dereng a dersên bi 
kurdî gelek in. Ji têkiliyên Al- 
manya û Tirkiyê bigirin, heta pêş- 
daraziyên ku ji hêla derdorên cûr 
bi cûr ve li dijî kurdan rolek 
mezin lîstine. Her wiha bêçalak- 
bûna sazî û dê û bavên kurd jî di 
vî warî de rolek sereke lîztine. 

Di nava salan de li Almanyayê, 
heta astekê argument û pêşdara- 
ziyên li dijî zimanê kurdî hatin rû- 
xandin. Hê di destpêka salên 
1990'î de hikûmeta koalîsyona 
eyaleta Niedersachsenê, di proto- 
kola xwe ya koalîsyonê de dersa 
bi kurdî erê kirin. Lê belê hê Nie- 
dersachsenê di vî warî de gava 


pratîk neavêtibû, di sala 1993'an 
de eyaleta Bremenê di vî warî de 
gav avêt û dest bi dayîna dersên 


lêzêdekirî yên bi zimanê zikmakî 
yên zarokên kurd kir. Dersên zik- 
makî yên bi kurdî di sala 1994'an 


Brîtanya 70 kurdên Başûrê 
Kurdistanê dersînor dike 


Rûdaw (Brîtanya) - Polîsên 
Brîtanya vê mehê zêdeyî 70 pe- 
naberên kurd yên ji Başûrê 
Kurdistanê dersînor dike. Li 
gor agahiyên ku ji aliyê Fede- 
rasyona Penaberên îraqê ha- 
tine ragihandin, zêdeyî 70 
penaberên ji Başûrê Kurdis- 
tanê ku ev demeke ji aliyê polî- 
sên Brîtanya ve bi mebesta 


dersînorkirina wan hatibûn 
zindankirin, wê roja 7'ê Nîsan 
a 2010 bi rêya firokexaneya 
navdewletî ya Silêmaniyê bo 
Kurdistanê bên şandin. Fede- 
rasyona Penaberên îraqê dax- 
waz ji Hikûmeta Herêma Kur- 
distanê dike ku bi biryara Hikû- 
meta Brîtanya razî nebe û wê 
red bike. 


de li eyaleta Hamburgê jî dest pê 
kirin. Di sala 1995'an de Nieder- 
sachsenê peymana xwe xist pra- 
tîkê û li wê eyaletê jî dersên kurdî 
li dersên asayî hatin zêdekirin. 
Dîsa di sala 1998'an de eyaleta ku 
herî gelek kurd lê dijîn Nordr- 
hein-Westfalenê jî ji bo zarokên 
kurdan dersên bi kurdî dest pê 
kir. Her wiha li dibistana Euro- 
paschule ya bajarokê Gladen- 
bachê ku li eyaleta Hessenê ye, bi 
awayekî îstîsnayî li ser biryara 
Konferansa Mamosteyên wê di- 
bistanê dest bi dayîna dersên lê- 
zêdekirî yên bi kurdî hat kirin. 

Rewşa niha ya perwerdehiya 
bi kurdî 

Dersa zimanê zikmakî ya bi kurdî 
hê jî li Bremenê berdewam dike û 
ji bo hinek eyaletên din ên Al- 
manyayê jî bû model. Niha jî 201 
şagirtên kurd ji polên 1-6'an li 10 
dibistanên cuda yên Bremenê 
beşdarî dersên zikmakî yên bi 
kurdî dibin. Li eyaleta Hamburgê 
elaqeya ji bo dersên li vê eyaletê 
kêm bûye. Ji pênc dibistanên ku 
di salên 2001/2002'an de ders 
dihate dayîn de, tenê dibistana 
'Schule an der Burgweide' maye. 
Li eyaleta Niedersachsenê jî di 
sala dersê ya 1995 û 1996'an de 
hejmara beşdarên ku tev li der- 
sên kurdî dibûn 116 bûn û di sala 
dersê ya 1997 û 1998'an de ev 
hejmar gihîşt 413 şagirtên kurd. 
Li vê eyaletê jî niha bi giştî 520 
şagirtên kurd ên diçin polên 1- 
4'an beşdarî dersên bi kurdî 
dibin. Di sala 1998'an de dersên 
kurdî li eyaleta Nordrhein-West- 
falenê bi beşdariya 100 zarokan 
dest pê kir. Ji ber niha hejmara şa- 
girtên kurd kêm e, ew di îstatîstî- 
kan de di nava kategoriya bi navê 
"zimanên din” de derbas dibin û 
ji wê sedemê mirov nikare hej- 
mara tekûz bi dest bixe. 


ŞIROVE 


Kolejên bi tirkî û lobiya bêkêr ya kurdan 


Zekî Ozmen 


H efteyek berî çûyîna Serok- 
wezîra alman Angela Mer- 
kel ya Tirkiyeyê, serokwezîrê 
tirk Recep Tayyip Erdogan bang 
li Almanyayê kir ku kolejên bi zi- 
manê tirkî vekin. Merkel bi awa- 
yekî vekirî li dijî vê daxwaza 
Erdogan derket. Lê belê dema 
hefteya borî serokwezîra alman 
serdana Erdogan li Tirkiyeyê kir, 
wê ji bersiva xwe çerx kir û bi zi- 
manekî dîplomatîk ê nazik dax- 
waza Erdogan erê kir. 


Em sedema çerxkirina Merkel 
bihêlin li aliyekî û li vê babeta ku 
kurdan ji nêzîk ve elaqedar dike 
binerin; tirk ji welatekî biyanî 
dixwazin ku perwerdehiya bi zi- 
manê tirkî hebe, lê li welatê kur- 
dan bi xwe perwerdehiya kur- 
dan qedexe dikin. Ger em hevdî- 
tina hevserokên BDP'ê Selahat- 
tin Demirtaş û Gulten Kişanak a 
bi Angela Merkel re lê nekin, 
kurdan ev durûtî tenê di nava 
xwe de guftûgo kirin û nekarîn 
bi awayekî girseyî bêxin rojeva 
Almanyayê. Ev daxwaza Erdo- 


gan a bi israr, wek daxuyaniya wî 
ya beriya du salan a li Alman- 
yayê ku digot "asîmîlasyon ta- 
wanê mirovatiyê ye", delfetek 
zêrîn bû ku kurd ji ewrûpiyan re 
bibêjin "Erdogan durû ye". 

Saziyên kurdan ên li Ewrûpa- 
yê û bi taybetî yên li Almanyayê 
di vî warî de qels in û di warê bi- 
karanîna delfet û lobiyê de li 
gora civakên din zêde li paş in. 
Kurd di vî warî de gazincên xwe 
tenê ji xwe re dikin. Ji ber vê qel- 
siyê Erdogan û rayedarên din 
yên tirk hewca nabînin ku vê du- 


rûtiya xwe li ber çavan bigirin û 
di wê çarçoweyê de derkevin pê- 
şiya raya giştî ya ewrûpî. 

Her wiha bilêvkirina kurdan a 
"çima Erdogan tiştên ji tirkên Al- 
manyayê re rewa dibîne, ji kur- 
dên li Tirkiyeyê re rewa nabîne" 
şaş e. Pêwist e cudahiya tirkên li 
Almanyayê û kurdên Tirkiyeyê 
were dîtin; tirk bi mebesta kar 
hatine Almanyayê û bûne nişte- 
cihên vî welatî. Lê kurd li Kurdis- 
tanê li ser axa xwe dijîn û xwe- 
diyê wê axê ne. Ji wê yekê dax- 
waza Erdogan nikare di vî warî 


de bê miqayesekirin û ger liber- 
hevdayinek bê çêkirin jî, divê bê 
gotin ku ji bilî durûtiyê, ev dax- 
waziya wî daxwaza zilimker û 
zordestan e. Dema saziyên kur- 
dan ku xwedî pêvajoya dîrokek 
pêncî salî ya li Almanyayê ne û 
hê nekarîne ne dîplomasiyek rê- 
kûpêk, ne lobiyek berbiçav û ne 
jî têkiliyên baş ên bi dezgehên 
ragihandinê re biafirînin, wî 
wextî wê Erdogan hê gelek caran 
bêyî ku rewşa bi serê kurdan de 
tîne li ber çavan bigire, wê dax- 
wazên wisa durû bike. 

Rûdaw 


Mîrê Ribabê: Miradê Kinê 


Bavê deh zarokan tenê 41 salan jiya, lê dîsa jî bi dehan kaset û bi sedan stran tevli muzîka kurdî kirin 



Gora Miradê Kinê li Sêrtê 


ne? Bersiva vê li cem Seîdê Mi- 
radê Kinê ye: "Bavê min di bin te- 
sîra bavê xwe Ferhoyê Kinê de 
maye. Ferhoyê Kinê, xwediyê bi 
sedan kilaman bû. Bîra wî pir 
zexm bû. Mamê wî Reşîdê Kinê jî 
hosteyekî wî ye. Bavê min bê 
ribab dest pê kir. Piştî dest bi ri- 
babê kir bi şeş salan jî haya bavê 
wî jê çênebûye. Piştî ku bû hos- 
tayê ribabê derket holê û herkesî 
kir heyranê xwe. Her kesê ku hay 
ji hunera ribaba wî dibû, şaş û 
metel dima. Bapîrê min rojekê 
gotiye; 'Miradê min li ku hînî vê 
kemançê bûye?' ..." 

Hostayê wî Ûsivê Silkê 
Zekiya bû 

Mam û xezûrê wî Ûsivê Silkê Ze- 
kiya jî hosteyê Miradê Kinê ye. 
Miradê Kinê nû zewicî ye. Tevî 
Ûsiv diçe Qamîşloyê dawetekê. 
Ûsiv heta derengê şevê li ribabê 
dixe û bi dengbêjiya xwe civat şa 
dike. Rihspiyek ji Ûsiv re dibêje: 
"Ev xortê bi te re jî li ribabê dixe?" 
Ûsiv wiha dibêje: "Na lê naxe lê 
min bihîst ku dengê wî xweş e!" 
Zorê lê dikin ku ew jî stranekê 
bêje. Kilama 'Seyrê û Eliyê 
Mamed' bi vegotineke destanî bi 
qasî saetekê distrê. Devê guhda- 
ran gazek ji hev vedibe!.. 

Gelek kilamên ku Mirado go- 
tine yê wî bixwe ne. Ji ber ku xwe- 
diyê bîreke pir zexm bû bûyereke 
ku didît, şer û evîneke ku dibihîst, 
yekser dikir çîrok û distra. Tê 
gotin ku li yekî mêze dikir û ki- 
lamê li ser çêdikir. Mirado kila- 
mên hunermendên din jî gotine, 
kilamên gelêrî jî gotine. Lê pira- 
niya kilamên ku stra ye, kilamên 
wî bi xwe ne. Kilama 'Seyrê û 
Eliyê Mamed' çîrokeke navdar e 
ku Miradê Kinê bi şîroveya xwe 
ya resen kiriye kilam. Wî gelek 
berhemên wiha afirandiye. 

Miradê Kinê ciwaniya xwe li 
gundê Gêra Cehfer borandiye û di 
nav belengaziyê de mezin bûye. 
Lê dîsa jî, li gorî saloxên malbatê, 
ciwanên gund fistan li xwe diki- 
rin, lê Miradê Kinê cil û bergên 
herî xweşik ji xwe re didîtin. Wî ji 
xwe hez dikir û lihevhatî bû. Ji 
geryanê hez dikir. Malbata xwe 
hewceyî ti kesî nekiriye. Salên 
xwe yên dawî li Sêrtê bi karê kar- 
mendiyê borandiye. 

Miradê Kinê du caran zewicî 
ye. Ji du jinan 10 zarok jê re çê- 
bûne. 8 zarok ji xanima yekem, 2 
zarok jî ji jiya duyem. Gava ku Mi- 
radê Kinê dimire, keça wî ya 10 
rojî li ber singê dayîka xwe bûye. 
Ew bavê 5 keç û 5 kuran e. Xa- 
nima yekem Adîle îro 52 salî ye û 
li Kerboranê dijî. Xanima duyem 
û diya Mihemed Seîd, Tirkanê îro 
46 salî ye û li Stenbolê dijî. Ew ji 
Malbata Osê, keça Ehmedê Osê 
ye. Gava ku Miradê Kinê rehma 
xwedê dike, jina wî ya duyem 21 
salî bûye. 


Salihê Kevirbirî Stenbol 


D emeke dirêj ji diya wî re kur 
çênabin. Her keçik jê re çêdi- 
bin. Piştî ku kurek jê re çêdibe, 
miradê jinikê tê cih. Ji ber vê mi- 
radê, navê Mirad li kurik dikin. 
Ew kur ji Miradê Kinê pêve ne 
kesek e... 

Miradê Kinê ango "Miradko" ku 
wekî "Mîrê Ribabê" tê naskirin, di 
sala 1943'yan de, li gundê Gêra 
Cehfera Kercewsa Batmanê ha- 
tiye dinyayê. Li gorî hinek çavka- 
niyan ew di sala 1941'an de 
hatiye dinyayê. 1943 jidayîkbûna 
nasnameya wî ya fermî ye. "Ge- 
zîcî" paşnavê wî yê fermî ye. Mi- 
radkoyê ku gelek awaz û melodî 
li zargotina kurdî zêde kiriye, bi 
şîroveya xwe ya xweser, li ser 
textê dilan rûniştiye. Di 17'ê Rê- 
bendana 1984'an de Miradê Kinê 
di 41 saliya xwe de, ji ber sekana 
dil xatirê xwe ji me dixwaze. 

Stranên "Seyrê û Eliyê Mamed", 
"Ziravê Kafirbavê", "Sêva Heciya", 
"Haydê dê gel yanina, sar kollari 
boynuma" û "Ferman e" ku wekî 
strana mêrxasiya Mala Eliyê Ûnis 
tê zanîn tê gotin, Miradê Kinê tîni 
bîra me. Bi dehan kilam û stranên 
wiha, bi şîroveya wî ya xweser di 
lîteratura muzîka kurdî de bûn 
klasîk û man. 

Li Stenbolê, li Seîdê Miradê 
Kinê qesidîm û min xwest ew 
hinek behsa malbata bavê xwe 
bike. Bi bişirîneke zirav, lê bi ke- 
sereke ku diyar e bêriya bavê xwe 
kiriye wiha dibêje: "Bavê min, 
heta 19 saliya xwe li Gêra Cehfer 
maye. Bavê wî Ferho û diya wî 
Hediya ye. Rehma Xwedê kirine. 
Wî çar xwişk hebûne: Delal, Aliya, 
Sêvê û Cevahîr. Bi navê Xelîl bira- 
yekî wî ango mamekî min hebû. 
Mixabin niha bi tenê Aliya sax e, 
li Stenbolê dijî û nexweş e. Pira- 
niya endamên ji malbatê, ji ber 
sekna dil mirine. Bavê min jî, ji 
ber sekna dil koça dawîn kir. 
Mamê min Xelîlê Kinê, du sal be- 
riya mirina bavê min ji ber jana 
zirav jiyana xwe ji dest da. Mamê 
min Xelîl di sala 1982'yan de, 
bavê min di sala 1984'an de ji- 
yana xwe ji dest da..." 


Malbata KinêjiÇiyayê 
Şingalê y e? 

Li gorî rihspiyan, Malbata Kinê 
demeke dirêj li gundên dorhêla 
Kerboranê jiyana xwe borandiye. 
Her wiha tê gotin ku malbat ji 
dorhêla Çiyayê Şengalê hatiye he- 
rêma Torê. Mihemed Seîd diyar 
dike ku meseleya hatina ji Şen- 
galê, diçe 500 sal beriya niha: 
"Bavê min jî, bapîrê min jî, bapî- 
rên bapîrên min jî, li dorhêla Ker- 
cews û Kerboranê hatine dinyayê 
û jiyana xwe borandine." 

Her kesê ji malbata Kinê gava 
tê dinyayê, yekser xwe di nava 
dengê ribabê û kilamên herêma 


Mîradê Kinê di hepsa Sêrtê de 


Torê de dibîne. Ribab, sewt û 
awazên Torê, her tiştê wan e. Ne- 
pêkan e ku bêyî van diyardeyan 
mirov behsa Malbata Kinê bike. 

Kinê navê jinekê ye û malbat 
navê xwe ji wê jinê wergirtiye. 
Diyar e ku di dewra xwe de, Kinê 
jineke bi nav û deng û jinexasek 
bûye. Sedema ku navê wê li mal- 
batê kirine, ev e.. 

Dixwazim ku Seîdê Miradê 
Kinê hinek behsa hunermendên 
nav malbatê bike: "Reşîdê Kinê 
mamê bavê min e ku beriya 10 
salan li Edeneyê miriye. Ew wekî 
Hacî Reşîd tê naskirin. Bapîrê 


min Ferhoyê Kinê jî dengbêjekî 
hêja bû. Reşîd û Ferho birayê hev 
in û zarokên Ehmedê Kinê ne. 
Herçî Ûsivê Silkê Zekiyayê ye, 
dengbêj û ribabjenekî 'zor' û qe- 
rase bû! Li gorî saloxdêr û salox- 
dayînan dengê wî pir xweş bû. 
Ew bi xwe hem mam hem jî xe- 
zûrê bavê min bû. Hostayeke din 
ê malbatê Ehmedê Kinê hêj sax e. 
Zarokên wî jî hosteyên ribabê ne. 
Ekremo, beriya niha bi 9-10 salan 
li Edeneyê, ji ber sekna dil koça 
dawî kir. Hunermendiya bingehîn 
a malbatê ji îsayê Kinê tê..." 

Gelo hosteyên Miradê Kinê kî 


Miradê Kinê di şahiyekê de 

Robin Hood bi "Gladiator" dikeve sînemayan 


Di destpêka Gulanê de fîlmê “Robin Hood" bi serlîstikvaniya “Gladiator" Ridley Schoot dikeve sînemayan 



Ridley Schoot di filmê nû yê Robin Hood de rola sereke dilîze 


Nurettin Akad Aalst 


R obin Hood ku herî dawî di 
sala 199l'ê de bi serlîstikva- 
niya "Prensê Dizan" Kevin Kost- 
ner derbasî berda spî bibû, vê 
carê bi derfetên xûrtir ên sînema- 
vaniyê, bi awayekî nû û bi lîstik- 
vanên nû derdikeve pêşberî 
mîlyonan. Di fîlma Robîn Hood de 
ku vê carê bi kameraya derhê- 
nerê fîlma Gladiator Ridley 
Schott hatiye kişandin, du lîstik- 
vanên serkeftî dilîzin. Vê carê di 
rola Robîn Hood de aktorê xelata 
Oscarê Russel Crowe dilîze. Her 
wiha di rola heskiriya Robîn 
Hood, Lady Marion de jî yek ji lîs- 
tikvana bi nav û deng û di heman 
demê de xwediya xelatan Cate 
Blanchett dilîze. Fîlm di 14'ê 
Gulan a 2010'an de dikeve sîne- 
mayê. Russel Crowe beriya niha 
bi fîlma xwe Gladiator dewsên ji- 
bîrnekirî di hişê temaşevanan de 
hiştibû. Her wiha Cate Blanchett 
jî bi fîlma Elizabeth bandoreke ji 
Gladiator ne hindiktir kiribû. Her 
du fîlm jî gelekî hatibûn eciban- 
din. Wer xûya dike ku ji ber ser- 
keftina lîstikvaniya her du 
aktoran a di serdema şûran de, ji 
bo vî fîlmî jî hatine hilbijartin. 
Fîlm li welatê ku di çîrokê de der- 
bas dibe, li Îngîlîstanê û hinek jî li 
Dewletên Yekbûyî yên Amerîkayê 
hate kişandin. 

Sahneyên fîlm bi aksiyoneke 


dijwar a şûr û tîr û kevanan tijî ye. 
Bê guman ev yek li gorî cewhera 
fîlma Robîn Hood e. Ji ber ku ew 
rizgarkerekî efsaneyî ye, tim li gel 
feqîran û xîzana ye. Ji dewlemen- 
dan didize û li feqîran belav dike. 
Ew li ber çavê dewlemend û ser- 
destan "diz" û li ber dilê miletê 


feqîr jî pêlewaneke. Lewma maf- 
darî û neheqî wê li hemberî hev 
bê deng nemînin. 

Em ê di fîlm de beşek ji jiyana 
Robîn Hood ku weke pisporê tîr 
û kevan tê naskirin, temaşe bikin. 

Sedsala 13. e. Îngîlîstan ji şer 
westiya ye. Robîn di artêşa Qral 


Richard de li dijî fransiyan xiz- 
metê dide û tenê li berjewendi- 
yên xwe difikire. Lê gava ku diçe 
Nottinghamê, li wê derê rastî bel- 
deyeke ku ji ber zor û zûlma qralê 
despot bi zext û bacên giran di- 
nale, rast tê. Li wê derê dil dikeve 
jineke bi navê Lady Marion (Cate 


Blanchett). Lê belê Lady Marion 
li ser nasname, liv û tevgera vî zi- 
lamê ji daristanê hatiye dikeve 
nav şik û fikaran. Robîn hewil 
dide xwe bi jina ku bûye evîndarê 
wê bide heskirin û ji mirovên li 
gorî şêwazên jiyana xwe rêgir û 
çeteyan çê dike. Ji bo tunekirina 
bêdadweriya şerîf, destpê dike 
nûker û hevkarên çîna serdest 
yek bi yek tune dike. 

Di demeke ku welatê wan bi 
deh salan e di nava şer û cengan 
de ji hev ketiye, Robîn Hood û he- 
valên wî jî li dijî kiryarên bê qa- 
nûnî yên qralê nû têdikoşin. 
Lewma ew neçarin li hemberî ta- 
lûkeyên hundur û derve li ber 
xwe bidin. Bi vê yekê re jiyana 
wan jî dikeve nav serguzeşteke 
mezin de. Ev mirovên li derveyî 
pergala heyî dimeşin û hevkarên 
wan, gelo wê karibin welêt ji nava 
şerekî navxweyî rizgar bikin an 
na? Ango wê karibin bi serkefti- 
neke mezin vegirin Îngîlîstanê 
yan na? 

Senaryoya fîlm ji aliyê Ethan 
Reiff, Cyrus Voris, Brian Helge- 
land û Paul Webb ve hate nivîsan- 
din. Di fîlm de weke lîstikvan li 
gel Russel Crowe, her wiha Cate 
Blanchett, William Hurt, Matt- 
hew Macfadyen, Mark Strong, 
Oscar Isaac, Lea Seydoux, Scott 
Grimes, Kevîn Durand, Alan 
Doyle, Danny Huston û Max von 
Sydow dilîzin. 


ANF dest bi kurdî kir: "Biryarek dereng e’’ 


Rûdaw (Köln) - Ajansa Nûçeyan 
a Firatê - ANF ji Cotmeh a 
2005'an ve nûçeyên xwe bi tirkî 
belav dike. Ji 5'ê vê mehê ve 
ANF'ê dest bi belavkirina nûçe- 
yên bi zimanê kurdî jî kir. Edîtorê 
beşa kurdî Kawa Nemir bersiva 
sedemên vê biryarê da. 

Birez Nemir, çima heya roja îro 
Ajansa ANF bi kurdî nûçe belav 
nedikir? 

Di çapemenîya kurdî de em diza- 
nin ku bêtir ramanên tirkî, farisî 
û erebî tên ditin. Çapemenîya ku 
li ser navê kurdan heya niha ha- 
tiye rêxistin, rojname, kovar, 
weşan, bi giranî di navbera 25 
salan de bi tirkî çebûne. Li wela- 
tên din bêtir bi farisî û erebî çe- 
bûyê. 

Çapemeniya ku bi kurdî weşa- 
nên xwe yên kurdî - kurmanci û 
dimilkî dikin, ev 10 salên dawiyê 
ketine rojevê. Bi taybetî li Kurdis- 
tana Bakur 15 salan keda Azadiya 
Welat û hinek kovarên edebî 
hebû. Lê belê evna ti carî ji hemû 
kurdan re nebûn bersiv. 

Ajansek wek ANF ku heya îro 
gelek nûçe belav kir û ji gelek de- 



Edîtorê beşa kurdî Kawa Nemir 


rûdorê re bû çavkanî, gerek berî 
niha dest bi weşana kurdî kiriba. 
Ez dibêjim biryarek dereng ma 
ye. Dema ku ew peşniyaz ji min re 
hat, bawer bikin ez gelek şah û 
kefxweş bûm. Ji ber ku ez wek 
helbestvan û wergerekî kurd, yek 
ji xeyalên min bû ku bi zimanê 
dayîkê ez karibim mafê xwe yê 
nûçewergirtinê her roj bi kar 
bînim. Her sibe dema ku ez com- 
pûtera xwe vekim, ez bi kurdî cî- 
hanê bixwînim û temaşe bikim. 
Ew tişt gelekî kêm bû. Ez bawe- 
rim wê biryara ANF'ê ku bi kurdî 
weşanê bike û ez jî edîtoriya wê 


bikim, di çapemenîyê de rê û der- 
fetên nû vekin. 

Sedema ku ez gelek pê kefxweş 
bûm, gelek rexneyên min li ser zi- 
manê kurdî û kurmanciya ku tê 
bikaranin hene. Wek ROJ TV, Aza- 
diya Welat rexneyên min ên tûj li 
wan hebûn. Kurdiya ku tê bikara- 
nîn ne kurdiyek sererast e. Bi 
rastî temaşevan û xwendevan 
kurdiya ku bikar tînin fêhm 
nakin. Ez di wê hêviyê de me ku 
em bikaribin bi xebata ANF ya 
kurdî hevkariya pêvajoyê bikin 
ku em di zimanê kurdî de serkef- 
tin û dewlemendiyê çêkin. Kurdi- 
yek ku bê fêhmkirin û ji çavkani- 
yên xwe bizê. Ku çapemeniya 
kurd ji nûçeyên wergerê derkeve. 
Xeyala min ew e ku tora nûçegi- 
hanê ava bikin û kurdiyek sere- 
rastir bi kar bînin. 

Birez Nemir, kurdiya Rûdaw 
çawa ye? 

Bi rastî kurdiya ku Rûdaw û Le 
Monde bi kar tînin gelekî baş e. 
Ez ji roja pêşî de we dişopînim û 
ez gelek baş dibînim, ji bo zimanê 
kurdî pêşketin û zelalbûnek e. 
Serkeftin û xebat xweş... 


Li sûka Duhokê hêkên taze 



Ev jin li cihê xwe yê taybet bi hêkên xwe li benda Duhokiyan e 


C ih, sûka Duhokê ya serde- 
girtî. Li wir her kes vê da- 
yîka ku hêkên taze difroşe nas 
dike; êdî ew jî parçeyek ji wê 
sûkê ye, xirecir û danûstandina 
vê sûkê parçeyek ji jiyana wê ye! 

Kesên ku li sûka Duhokê 
hêkên taze jê re lazim bin, yek- 
ser qesta wê Xanimê dikin. Ew 
dayîka kurd, hema bêje serê 
her şeveqê hekên mirîşkên xwe 


û yên cîranên xwe top dike û 
berê xwe dide vê sûkê. Li ke- 
viya dikanekî disekine, cihê 
xwe xweş dike û çaverêya miş- 
teriyan dike. Em jê dipirsin ka 
ew ji halê xwe memnûn e, şikir 
dike û bi van çend gotinên xwe 
ve belkî jî naxwaze ku birîneka 
xwe ya veşartî nîşanî me bike, 
"Diqede kurê min, Xwedê 
mezin e!" 

“Ji Koreyê turîstek hatibû ji min çêtir kurdî dizanibû 



Evdile Koçer Stenbol 

Z eynep Demir ji Sasona Êlihê 
ye. Piştî ku gundê wan hatiye 
şewitandin, weke bi hezaran 
kesên din koçî Stenbolê kirine. Di 
sêzdehsaliya xwe de xwe di nav 
xirecira metropoleke mezin de 
dibîne. Piştî çend salên din pirsên 
li ser kurd û Kurdistanê di serê 
wê de zêde dibin û dixwaze li 
NÇM a Stebolê hin bersivan ji xwe 
re werbigire. Ji hingê ve di NÇM a 
Stenbolê de ji bo bêtir xwe nas 
bike kar dike; niha jî li ser standa 
CD, kovar, rojname û pirtûkan e û 
hewl dide ku berê xwendevanan 
bide ser berhemên kurdî. 

Bala gelek kesan li ser 
dîroka Kurdistanê ye 

Zeyneba ku li NÇM'ê gîtar fêr 
bûye, li ser pirsa me ya li ser 
xwendina kurdî, ji nifşên nû ge- 
lekî gazinc dike, “Pirtûkên kurdî 
gelekî kêm dixwînin, lê yên tirkî 
jî naxwinin. Vêga bala gelek 
kesan li ser dîroka Kurdistanê ye; 
pirtûkên bi vî rengî bala van 
xwendevanan dikişîne ser xwe. 
Gelek pirtûkên ku ji weşanxane- 
yan tên em mecbûr in ku dîsa paş 
ve bişînin. Em rojê çend heb ji 


Zeynep Demir li NÇM a Stenbolê berhemên kurdî difroşe 


Azadiya Welat difroşin, rojna- 
meya Gundem a bi tirkî pênc qat 
jê zêdetir tê firotin. Mixabin 
xwendevanên Kovara W jî kêm in. 
Ez dikarim bêjim kesên nivîskar, 
kesên ku ji wan re nivîs jî dişînin 
mixabin naxwînin; ev rastiya me 

ye- w 

Li ser firotina CD'yan jî wisa 
berdewam dike, “Rewşa CD'yên 
mûzîkê gelekî baş e. CD'yên Aram 


Tîgran, Delîl Dîlanar û Rojda bi 
taybetî pir têne firotin, ji xwe 
niha bazareke xweş ya mûzîkê jî 
heye...” 

Ji Koreya Başûr turîstek 
hatibûjiminçêtirkurdî 
dizanibû 

NÇM'a Stenbolê li ser 
tîklalê ya navdar e û 


na 


tirk û turîstan jî dikişîne ser xwe. 
Demir balê dikişîne ser ku berî 
çend rojan du sê turîst ji Danî- 
markayê hatine vir, “Yek ji van tu- 
rîstan kurdî baş dizanibû, li ser 
çand û dîroka Kurdistanê pirtû- 
kan pirsîn. Her wiha dîsa berî de- 
mekê ji Koreya Başûr turîstek 
hatibû ji min çêtir kurdî dizanibû. 
Gelek kesên ku bala wan li ser 
çanda kurdî ye, yekser berê xwe 
didin vir...” 

Di ber vê hevpeyvîna me de du 
keçên kurd bi tirkî rojnameyeke 
bi tirkî jê dikirin. Dû re ez sedema 
vê yekê jê dipirsim bê çima keçên 
kurd bi tirkî diaxivin. Ji min re 
behsa rêzefîlmên tirkî dike, “Mi- 
xabin ev tirkî jî rastiyeke van ke- 
çikên me ne. Ev derd ji her tiştî 
girantir e, heta ku ev bi rojane bi 
kurdî nexwînin, rojane guhê xwe 
nedin fîlm, şano û mûzîkên kurdî, 
mixabin wê her roj kurdiya wan 
di nava jiyana tirkî de bihele...” 

Zimanê kurdî di bin 
bindest a zimanê tirkî de ye 

Paşê lê zêde dike ku kurdên Sten- 
bolê ji axaftina kurdî şerm dikin 
û sedemên vê yekê jî ji me re 
wiha rave dike, “Zimanê kurdî li 
ir gelekî di bin bindestiya zi- 


manê tirkî de ye. Gelek kurd di 
otobûs û minîbûsan de her çiqas 
ku tirkî jî baş nizanibin lê di tele- 
fonê de bi tirkî diaxivin. Gelek 
caran jî ji tirkan ditirsin ku bi 
kurdî bi hev re bipeyîvin. Mixabin 
ev derdeke mezin e, ji vê re hêzek 
sîstemek mezin lazim e heta ku 
kurdên Stenbolê vegerin ser 1 
diya xwe...” 

Demir li ser rewşa mêvan û dil- 
darên NÇM'ê jî behs dike ku kafe- 
teryaya NÇM'ê dawiya hefteyê 
gelek tejî ye, lê nava hefteyê jî 
kêmtir e, “Bi taybetî bala xwende- 
karan li ser NÇM'ê ye. Piştî der- 
san yekser berê xwe didin vir; bi 
hev re sohbetê dikin. Lê dema li 
hêwana NÇM'ê bernameyên 
çandî ên wekî konsert û şano 
hebin, cih li vir namîne...” 

Bila keçên kurd bi kurdî 
bixwînin 

Xebatkara NÇM'ê Zeyneb di da- 
wiyê de bang li keçikên kurdan 
dike ku divê bixwînin, “Hema çi 
tiştê kurdî dîtin bila bixwînin, ji 
bo xwe nas bikin bila bixwînin, 
bila li ser ziman, çand, dîroka xwe 
bisekinin, bila ji bo nasnameya 
xwe ya jinatiyê jî têbikoşin...” 


Hunermendê evîn û evîndaran Şeyda: 


Kesekî kurd ku li çêlo bixîne tune 



Navê wî Ehmed Remedan e, lê 
wek hunermend bi navê Şeyda 
hatiye naskirin. Dema ku di dest- 
pêka salên 2000'î de li bajarê 
Amûdê li Kurdistana Sûriyê sê 
xortên kurd bi navê “Koma 
Orkêş“ yekemîn berhema xwe 
weşand, hingî kêm kesan Şeyda 
nas dikir. Lê piştî ku stranên mîna 
“Dîlber“ û “Xwezî Esrner" di nav 
hezkiriyên hunerê de mîna bi- 
rûskê belav bûn, Şeyda dest bi da- 
gîrkirina dilan kir, ne tenê dilên 
kurdên li Rojavê Kurdistanê, lê 
herweha li seranserî Kurdistanê, 
belkû li seranserî cîhanê. Hin hu- 
nermend hene ku stranên wan ji 
wan binavûdengtir in. Şeyda yek 
ji van hunermendan e. 

Dibe ku ew li kolanên Kurdis- 
tanê bimeşe bêyî ku zêde kes wî 
nas bikin. Lê qet ne gengaz e ku 
stranên hunermendê 39-salî 
neyên naskirin. Ev yek di rêze- 
konsertên Newrozê yên Şeyda li 
Ewrûpayê eşkere bû. Di her heft 
konsêrtên wî yên li Almanya, 
Norwêc û Holandayê de salon tim 
tije bûn. Bi helkefta hatina wî ya 
Ewrûpayê Rûdaw ev hevpeyvîn 
bi Şeyda re pêk anî. 

Rûdaw: Tu di warekî de bi ser 
ket, ku gelek kes tê de têk çûn: 
Stranên evînî. Tu sirê serke- 
tina xwe di çi de dibînî? 

Şeyda: Ji bo serketina stra-nê sê 


Stranbej Ehmed Remedan (Şeyda) 


tişt pêwîst in: helbest, awaz, deng 
û dabeşkirina mûzîkê. Ku ev di 
stranekê de peyda bibin, huner- 
mend bi ser dikeve. Ez tim hewil 
didim ku ew di berhemên min de 
peyda bibin. 

Tu çima giraniyê didî stranên 
evînî? 

Min ne tenê stranên evînî gotine. 
Yê ku xweşik têkeve hundirê hel- 
bestên ku min hilbijartine, û bêtir 
tê de kûr bibe, wê bibîne ku 
strana ez dibêjim, ne tenê ya 


evînî ye. Di kasêta xwe ya dawî de 
min li dê, li ser bûhirandina salan, 
li ser kurdên ku koçber bûne, min 
li ser gelek mijaran stran gotine. 
Her helbestek tiştekî dide mirovî. 

Tu çi ji stranên xwe distînî? 

Armanca min a sereke ji strango- 
tinê ew e ku ez bikaribin xizme- 
tekê ji strana kurdî re bikim. Ev 
tişt ji destê min derdikeve. Eger 
demek hat û min naskir ku ezê ni- 
karibim tiştekî zêde bikim, ezê 
dev ji hunerê berdim. 


Tu di xebata xwe ya hunerî de 
rastî kîjan astengiyan tê? 

Çi karê ku hebe, astengiyên wî 
hene. Bi taybetî nepeydabûna 
amûrjenên kurd li cem me kêşe- 
yeke mezin e. Wek mînak kesek 
kurd tune ku li çêlo bixîne, yan 
klarînêt an gîtara klasîk, an tune 
ne, yan jî kêm in. Rewşa me ya 
aborî jî astengiyeke din e. Rast e 
zehmetî heye, lê em rêyan ji xwe 
re peyda dikin. 

Tu ji hunera xwe dijî? 

Min huner ji xwe re nekiriye 
karek ku ez jê bijîm. Ji xwe hu- 
nera kurdî nan zêde nade huner- 
mendê kurd. Tevî ku min di sala 
1993'ê de xwendina mûzîkê bi 
dawî aniye, lê ez di vî warî de kar 
nakim. Ez karê avdaniya zeviyan 
dikim. Ez pêşî karker im, piştre ez 
hunermend im. Min xweşbûna 
xwe wilo dîtiye. 

Ne tenê li Sûriyê hezkiriyên hu- 
nera te hene, lêbelê li seranserî 
Kurdis- tanê. Te çima ta niha 
serdana Başûrê Kurdistanê ne- 
kiriye? 

Ez gelekî dixwazim biçim wir, bi 
kêfxweşiyeke mezin. Lê mixabin 
ta niha derfet çênebûye. Sedem jî 
bi rewşa min ve girêdayî bûn. Lê 
ez bi nêt im ku di demeke gelekî 
nêzîk de serdana Başûrê Kurdis- 
tanê bikim. 


Di nav hunermendên kurd de 
zikreşî û çavnebarbûn heye. Tu 
li ser vê yekê çi dibêjî? 

Ez her hunermendek kurd wek 
xuşk û birayê xwe dibînim. Em 
tevde di bin siya hunera kurdî de 
digihên hevdû. Huner cihê hezki- 
rinê û hestên tenik e, cihê zikreşî 
tê de tune. 

Mirov te kêm di televizyonên 
kurdî de dibîne. Klîpên te jî pir 
kêm in. Mirov hest dike ku tu û 
klîp tucarî nabin dost. Çima? 

Rast e, xebera te ye. Ez ne akter 
im, ez stranbêj im. Klîp warek din 
e ji warê min. Ez û teknîka nû ne 
li hev in. Ez ne înternêtê bi kar 
tînim, ne jî gelekî ji axaftina ser 
telefonê hez dikim. Lê ez di warê 
hunerê de sûdê ji teknîka nû digi- 
rim. Ev besî min e. 

Tu zewicî û bavê du zarokan î. 
Xanima te çawa li hunera te di- 
nere? 

Xanima min jî hunermend e, ew 
nîgarkêş e. Em herdu piştivaniya 
hevûdu dikin. Gelek caran ez ne- 
rîna xanima xwe li ser stranên nû 
distînim. Min strana xwe ya pêşî 
ya bi navê “Dîlber" ji bo xanima 
xwe çêkiribû. 

Hevpeyvîn: 

Sîrwan H. Berko - Berlîn 

Serokê berê yê HAK-PAR'ê Sertaç Bucak: 

Pêwîstiya me bi partiyek çarenivîsaz heye 

Bucak partiyên kurdan yên li Bakurê Kurdistanê rexne dike û di nav hewldanu avakirina partiyake nû de ye 



Berdevkê Însyatîfa Lêgerînan a Demokratên kurd Sertaç Bucak 


Rûdaw (Amed) - Sertaç Bûcak 
du salan serokatiya HAK-PAR'ê 
kir. Piştî îstîfa ji HAK-PAR'ê ew 
niha berdevkê Însyatîfa Lêgerî- 
nan a Demokratên Kurd li Amedê 
ye. Bucak sedemên dûrbûna xwe 
ji HAK-PAR'ê û armancên însatîfa 
xwe ji Rûdawê re vegotin. 

Rûdaw: Kî piştgiriya we dike û 
gelo hûn dixwazin vê Însyatîfê 
bikin partiyeke siyasî? 

Bucak: Komîsyoneke me ya 7 kesî 
heye, me konferansa xwe di Ka- 
nûn'a 2009'an de li dar xist û em 
însyatîfeke nû ne û hewl didin li 
hemû bajar û navçeyên Kurdis- 
tanê rêxistinên xwe avabikin. Em 
dixwazin bibin tevgereke siyasî û 
piştre bibin partiyeke fermî ku bi 
awayekî vekirî, zelal û demokrat 
karûbarên xwe bicîh bîne. 

Ango partiyeke li ser rêbaza 
netewî û demokratîk? 

Erê. Bingeha tevgera me li ser 
hîmê neteweperweriyê hatiye 
avakirin, ji ber ku valahiyeke 
mezin di vî warî de li Kurdistana 
Bakur heye. Li vir piraniyeke bê- 
deng heye ku di hilbijartinan de 
dengê xwe didin AKP yan BDP û 
DTP, lê piraniyek heye qet naçe 
ser sandoqên dengdanê. 

Armancên Însyatîfa we yên si- 
yasî û netewî çi ne? 

Pirsa kurd li Kurdistana Bakur 
pirseke netewî ye û divê mafê 
kurdan jî hebe ku çarenivîsa xwe 
bi xwe destnîşan bikin. Li gor me 
bi rêya şerê çekdarî û tundûtûjiyê 
pirsgirêka kurd çareser nabe, ji 
ber ku niha hemû pirsgirêk bi 
rêyên siyasî, demokratîk û aşti- 
yane tên çareserkirin. Loma divê 
partiyeke lêgal, demokrat û her- 
tiştê wê zelal li Kurdistana Bakur 
bi awayekî eşkere ji bo mafên 
gelê kurd bixebite. 

Li gor we, atmosferek heye bo 
wê yekê ku kurd mafê destnî- 
şankirina çarenivîsa xwe li Tir- 
kiyê bidest bixin? 

Em daxwaza mafê çarenivîsê bo 
gelê kurd dikin û ya ji me tê xwes- 
tin ew e ku daxwaz û armancên 
me zelal bin û em bi rêyên siyasî 
û eşkere bixebitin. Lê em nizanin 
wê encam hebin yan na. 

Hûn kengî bûn sekreterê HAK- 
PAR'ê û çima we dest jê berda? 

Di Mijdar a sala 2006'an heta 
heman meha 2008'an ez serokê 
HAK-PAR'ê bûm. Astengiya mezin 
a HAK-PAR'ê ew bû ku di hundirê 
partiyeke lêgal û demokrat de 
divê yek dîsplîn hebe. Ji ber pirsa 
demokratbûn û pir dîsplînbûna 
HAK-PAR'ê, min derfet nedît ku 
em bikarin xebata xwe bo çare- 
serkirina pirsgirêka kurd bi awa- 
yên siyasî û demokratîk bidomî- 
nim. 


Di hilbijartinên dawî yên şare- 
dariyan de, HAK-PAR beşdar 
bû û tenê 25 hezar deng bidest 
ve anîbûn. We got piraniyeke 
bêdeng li Bakurê Kurdistanê 
heye, çima HAK-PAR'ê dengên 
wan nebirin? 

HAK-PAR partiyeke demokrat e 
ku di 2002'an de hatiye damez- 
randin û daxwaza federasyonê 
dikir. Lê şerê çekdarî li Bakur ku 
di sala 1984'an de destpêkiribû û 
kesê ku bi vî şerî rabûbûn xeba- 
teke wan a dûrûdirêj li Kurdis- 
tanê hebû. HAK-PAR hêzeke nû 
bû li ser qada siyaseta Tirkiyê bi 
giştî û Kurdistanê bi taybetî û hê 
baş di nav xelkê de nehatiye nas- 
kirin û di navber du hêzan de asê 
mabû: yek jê dewlet û yek jê PKK 
ku baweriyê bi xebata siyasî û de- 
mokratîk nayîne, herwiha HAK- 
PAR'ê nikarîbû rêbazekê bişopîne 
ku bikaribe hêz û kesên netewe- 
perwer û demokrat kom bike. 

Lê dîrok û rabirdûyeke enda- 
mên HAK-PAR'ê ya dûr û dirêj 
hebû? 

Rast e, lê ev têr nake ku rêxisti- 
neke bihêz û hevgirtî bê holê. 
Hêzbûna rêxistinê di xebatê de 
ye. Dema darbeya 12'ê îlonê li 
Tirkiyê çêbû, jimareke zêde ya 
kesayetî û rêxistinên demokrat 
hatin qedexekirin, zîndankirin û 
koçberkirin. Lewra xebata wan li 
gor merc û şertên welêt hinekî li 
paş ma. HAK-PAR û gelek hêzên 
din nikarîbûn siyaseteke nûjen 
bişopînin. Ger tu bêjî ez dixwa- 


zim pirsgirêka kurd bi awayekî 
demokratîk çareser bikim, divê di 
serî de tu bi xwe demokrat be û 
hemû kes û hêzên neteweperwer 
û demokrat komî ser hev bike. 

Bi baweriya we, wê HAK-PAR di 
hilbijartinên bê de hejmareke 
dengan a kêmtir yan zêdetir ji 
cara borî bidestve bîne? 

Nizanim, lê ger wek kes min pers- 
pektîfek di hundirê HAK-PAR'ê de 
bidîta, ezê pêre bimama. Lê ji ber 
ku HAK-PAR nikarîbû pirsgirêka 
kurd li gor dîtina me çareser bike, 
me got ku hêzeke eşkere, vekirî, 
neteweperwer û demokrat ji gelê 
kurd re lazim e. 

Bozyel dibêje, divê dewlet bi 
me re rûne û Wezîrê Hundir ê 
Tirkiyê bi wan re civiya. AKP jî 
dibêje em DTP muxatab dibî- 
nin, lê belê DTP dibêje muxa- 
tab Îmralî ye. Bi baweriya we 
êdî dewlet jî negihaye wê ba- 
weriyê ku HAK-PAR ne girîng e 
û nikare bikeve dewsa BDP û 
bi aliyê tirk re bibe muxatab? 
Ev demeke siyaseta vebûna de- 
mokratîk li Tirkiyê dest pê kiriye 
û AKP di gel hemû aliyan peyivî. 
Lê derbarê çareserkirina pirsgi- 
rêka kurd li Tirkiyê, hem AKP û 
hem jî xelkê gotin ku divê ew li 
Parlamena Tirkiyê bê çareserki- 
rin. Niha partiya ku wek partiya 
kurdan tê hejmartin di hundirê 
Parlamena Tirkiyê de, BDP ye. Bi 
baweriya min ev derfeteke mezin 
bû bo çareserkirina pirsgirêka 


"Egerwek kesmin 
perspektîfek di hundirê 
HAK-PAR'ê de bidîta, ezê 
pêre bimama." 

"Bi baweriya min ev 
derfeteke mezin bû bo 
çareserkirina pirsgirêka 
kurd. Ger partiyek 
bibêje ez ne muxatab 
im, xelk wê bipirse 
naxwe çi karê te li 
parlamen heye?" 


kurd. Ger partiyek bibêje ez ne 
muxatab im, xelk wê bipirse 
naxwe çi karê te li parlamen 
heye?! Tiştekî pir ecêb e, di din- 
yayê de karekî bê mînak e ku tu 
dibêjî ez partiyeke siyasî me û 
dixwazim pirsgirêka kurd çare- 
ser bikim û rexne dikin ku serok- 
wezîr li gel wan napeyive. Lê 
dema li gel wan axifîn û gotin 
werin em vê pirsê li parlamenê 
çareser bikin, wan got em ne mu- 
xatab in! Ev karê DTP şaşîtiyeke 
pir mezin bû û siyaseteke çewt e. 

Niha guherînên destûrê ketine 
rojevê. Bi baweriya we, AKP 
cidî ye ku sozên xwe cîbicîh 
bike? 

Dema siyaseta vebûna demokra- 
tîk dest pê kir, hêviyên gelek mi- 
rovan geş bûn û kesên demokrat- 
xwaz piştîvaniya vê prosesê kirin. 
Di despêkê de me dizanîbû ku wê 
gelek pirsgirêk û astengî derk- 
evin hole, lê ya giring li gor me 
nêt e. Wiha dixuye ku nêta AKP'ê 
heye ku pirsgirêka kurd bi awa- 
yekî demokratîk û aştiyane çare- 
ser bikin. Lê niha hilbijartin nêzîk 
in, loma dibe ku proseya vebûnê 
hinekî dereng bikeve. 

Herwiha, niha pirsa guherînên 
destûrê hat rojevê, di sala 
2007'an de piştî ku AKP di hilbi- 
jartinan de biserket, destûrek 
amade kir da ku destûreke sivîl û 
demokrat li Tirkiyê bê dirustki- 
rin. AKP hewldanên micid dike ji 
ber ku Dadgeha Destûrî ya Bilind 
li Tirkiyê dixwestin bi rêya ya- 


sayê statukoya Tirkiyê biparêzin. 
Hinek alî rê nadin ku li Tirkiyê re- 
form çê bibin û yasa bên guhe- 
randin li gor daxwaza Yekîtiya 
Ewrûpa, ji ber ku dadgeha nav- 
borî û leşker bûbûn astengiyek di 
pêşiya pêşveçûna demokrasiyê li 
Tirkiyê. Ger pêşniyarên AKP'ê li 
Parlamena bi ser bikevin - ku 
wisa dixuye wê biser nekevin, ji 
ber dengên pêwîst bidest naxe - 
lê di referendumê de ez hêvîdar 
im ev pêşniyar biserkevin ji ber 
wê hincetên AKP'ê jî nemînin ku 
dibêje em dixwazin reforman di- 
rust bikin lê dadgeha destûrî rê 
nade. 

Gelo hûn piştgiriyê didin pro- 
seya vebûnê ya AKP'ê? 

Prose armancên kurdan jî li xwe 
digre ji ber ku proseya vebûnê rê 
li pêşiya çareserkirina pirsgirêka 
kurd, vedike. Vebûna demokratîk 
çareserkirina pirsa kurd li Tirkiyê 
nêzîktir dike. Lewra em piştîva- 
niya vê proseya vebûnê dikin. 

BDP û Öcalan dibêjin ji ber 
pirsa zimanê kurdî li xwe na- 
gire, ew piştgiriyê nadin vê ve- 
bûnê û bereyeke dijber li gel 
demokrat û çepgiran pêk tînin. 
Li gor min ev siyaseteke çewt û 
şaş e. AKP'e nabêje ew ê destûrê 
ji serî heta binî biguhere, lê heta 
wî cihê ku hêza wê têrî dike. Her- 
wiha dide zanîn ku ji Tirkiyê re 
destûreke demokratîk û sivîl pê- 
wîst e û Tirkiyê bêyî destûreke bi 
vî rengî nikare şert û mercên 
endmabûna YE, cîbicîh bike. Ger 
mirov bixwaze dijî proseya ve- 
bûnê derkeve, mirov dikare gelek 
behane û hêncetan rêz bike. Öca- 
lan û BDP dijî vebûnê hêncetan 
derdixin û raya wan bi raya CHP, 
MHP, leşker û statukoparêzan re 
dibe yek! 

Gelo ev nayê wateya ku hêzên 
we behskirin, giringiya qonaxa 
niha nizanin û gelek caran 
pesna Özal didin. Lê pêngavên 
hikûmeta Erdogan mezintir û 
berfirehtir in, herwiha gelo al- 
ternatîfên AKP'ê ne CHP û 
MHP'ê ne? 

Kes û hêzên ku dibêjin me nirxê 
Özal nizanîbû, ji dîrokê fêrî ders 
û îbretan nebûne. Rast e Özal 
xwest hinek tiştan li ser rêya ça- 
reserkirina pirsa kurd bike, lê 
dûre çû ser heqiya xwe. Pirs, di 
baweriya min de, pirsa demokra- 
siyê ye. Kesên demokratxwaz di- 
karin hevkariya hevdu bikin. 
Derbarê guherîna destûra Tirkiyê 
jî, me got divê parlamenterên 
kurd li Parlamena Tirkiyê dengê 
xwe bidin van guherînan, ji ber 
ku rê li ber geşbûna demokrasiyê 
li Tirkiyê bi giştî dikin û hêza sta- 
tukoperestan lawaz dikin. Pirsa 
kurd jî bi pirsa demokrasiyê ve 
girêdayî ye. 

Çapemeniya 

cîhanê 


Ji ber kuştina jina xwe li Brîtanya 


THE TIMES 

A merîka difikire ku cheken 
atomî ku niha li chendîn we- 
latên endamên NATO'yê bi cih in, 
pashde bikshîne. Roja 8'ê Nîsanê 
Serokê DYA'yê Barak Obama wê 
amadekariyên mohrkirina pey- 
mana çekên nûklêrî bi Rûsya re 
bike û dixwaze polîtîkaya Ame- 
rîka ya atomê ji nû ve binîvîsîne. 
Ji aliyê rêveberiya George W. 
Bush ve di ll'ê îlon'ê de belgeya 
siyaseta nûkleyerî hatibû amade 
kirin û li gor wê belgeyê yên ku li 
dijî Amerîka çekên kîmyayî û bi- 
yolojîk bikar bînin, Amerîka jî wê 
li dijî wan çekên kîmyayî bi kar 
bîne. 

Li gor polîtîkayên kêmkirina 
çekên kîmyayî, wê bombeya kîm- 
yayî ya ku bi B61 tê binavkirin û 
bi rêya firokeyan tê avêtin, paşve 
bên kişandin. Ew bombeyên kîm- 
yayî vê gave li Tirkiyê, Belçîka, 
îtalya, Almanya û Holandayê bi 
cih in 

LE FIGARO 

D i Dêra Katolîk û li saziyên 
wan de, desdirêjiya zayen- 
deyî ya li ser zarokan bû sedema 
hetikberiyê. Rojnameya kevnepe- 
rest a fransî "Le Figaro" di der- 
heqa vê hetikberiyê de wisa 
nivîsand: "Dêra Katolîk ti car 
wisa birîndar nebibû. Êrişên li 
ser dêrê ranawestin. Li gor skan- 
dalê ku li Ewrûpa û li Amerîka 
derketiye holê, pedofolî di nava 
wan saziyan de belavbûye û bûye 
wekî sîstemekî. 

Li gor daxuyaniyan jî, serokê 
rûhanî yê Katolîkan, Papa çavên 
xwe li wan tiştan girtine. Divê qe- 
dexe kirina zewacê ji bo keşîşan 
bê rakirin û Papa 16. Benedikt jî 
îstîfa bike. Berxwedanên ku tên 
dayîn jî ji skandalê derbas dibê û 
dibe sedema hejandina bingeha 
dêrê. Lê belê divê neye ji bîr kirin 
ku ji aliyê Papa jî ev tawan hate 
qebul kirin." 

FINANCIAL TIMES 

S eroka Hikûmeta Almanya An- 
gela Merkel ji bo perwerdeya 
zimanê koçberên tirk ên li Al- 
manya û têkîliyên bazirganî, ser- 
dana Tirkiyê kir. Merkel xwest ku 
têkiliyên di navbera Tirkiyê û Al- 
manya de xurtir bike. Wê anî 
ziman ku "tirkên ku li Almanya 
dijî di navbera Tirkiyê û Almanya 
de di salê de bi buhayê 23 milyar 
Dolaran bazirganiyê dikin. Divê 
Tirkiye jî ji bo întegrasyona tir- 
kan, dilzîzî nîşan bide." 

Merkel di axaftina xwe de pir 
caran behsa pêwîstiya endamtiya 
Tirkiyê ji bo Yekîtiya Ewrûpa jî 
kir. Piştî axaftina Merkel, serok- 
wezîrê Tirkiyê, Recep Tayyip Er- 
dogan jî di axaftinê de li ser 
tirkên Almanya û perwerdebûna 
wan rawestiya. Erdogan ji Mer- 
kelê xwest ku Almanya ji bo di- 
bistanên tirkî piştgiriyê bide wan 
û bibe alîkar. 


Kurdek ebediyen hat cezakirin 


Brîtanya (Rûdaw) - Wergerekî 
kurd ku hevsera xwe kuştiye, 
berî çend rojan ji aliyê dadgehek 
Brîtanya ve bi sezaya zindanki- 
rina heta hetayê hat mehkûmki- 
rin. Li gor raporek rojnameya 
Haringey Independent a brîtanî, 
Mîqdad Şabaz (47) ku wek Sey- 
han tê naskirin, ji polîsan re go- 
tibû ku dema hevsera wî ya bi 
navê Elif Uruç kêr li dilê xwe 
daye û xwe kuştiye, ew li kome- 
leya kurdên bajarê Londonê bû. 

Lê piştî lêkolînên polîsan hat 
zanîn ku wî bi xwe jina xwe kuş- 
tiye. Li gor rapora heman rojna- 
meyê, zarokên Seyhan û Elîf ji 
dema kuştina dayika wan (9'ê 
Tîrmeha sala borî) û heta niha di 
bin çavdêriya hikûmetê de ne, ji 
ber ku ti kes ne amade bû wan 
xwedî bike. 

Polîsên lêkoler Tim Dafiled da- 
xuyand: "Em bi kuştina Elîf Urûç 
dilgiran in û li ser zarokên wê jî 
dilêş in, divê ne bi tenê bê dayik 
bijîn lê herwiha divê bizanin ku 
bavê wan ev kiryar bi cîh aniye û 
wê jiyana xwe ya mayî bi tevahî 



Elif Uruç 


li zindanê derbas bike." Dafiled 
wiha dirêjî bi axaftina xwe da: 
"Seyhan ne ku bi tenê bi hurbînî 
û zikreşî plana kuştina jina xwe 
danîbû, lê plana qonaxa piştî bû- 
yerekê saz kiribû." 

Ji ber mirana Elif Uruç, ger ne- 
hata eşkerekirin, wê mere wê 
Seyhan bikarîba nêzîkî 375 
hezar poundan ji saziya garanti- 
yan wergirta û dest bidana ser 
gelek hebûnên ku li gel jina xwe 
hevpişkên wan bûn. Seyhan bo 


Mîqdad Şabaz 


xweşiya jiyana xwe pere ji hisabê 
banqa zarokên xwe jî deranîne, 
bi awayekî nehênî peywendî li 
gel jineke din danîbû û bi pere- 
yên zarokên xwe li gel vê jinikê 
derdiket geşt û guzariyê. Lê 
dema têkiliya wî li gel vê jinikê 
eşkere dibe û jina wî Elîf dax- 
waza telaqê jê kiriye, Seyhan za- 
niye ger jina xwe berde wê jiyana 
xwe ya xweş ji dest bide. Ji ber 
wê yekê wî plana kuştina wê da- 
niye û bo ku neyê eşkerekirin jî, 


wî daxwaz ji hevalekî xwe kiriye 
ku wî bibe malê. Hingî wiha daye 
zanîn ew ji nû pê hesiyaye ku jina 
wî hatiye kuştin. Dema li dad- 
gehê di derbarê birînên destê wî 
de pirs jê hatiye kirin, Seyhan got 
ku berî bûyerê bi çend rojan bi 
çêkirina seleteyê ve mijul bûy 
destê xwe birîndar kiriye. 

Dadwer Peter Bemunt, di 
dema ragihandina biryara xwe 
ya li dijî Seyhan de got: "Rewşa 
kuştina jina te eşkere dike ku ar- 
mancek ji vê kuştinê hebû. Pla- 
nek hurbîn hebû û cihê bûyerê 
hatiye guherandin da ku polîs 
bên xapandin û hemi belge jî ji 
navê hatine rakirin." 

Rojekê piştî kuştina hevsera 
xwe, Seyhan çûye navenda Ko- 
meleya Kurdên Londonê û li wir 
ji aliyê kurdan ve sersaxiya wî 
hatiye kirin. Navborî piştre çûye 
mala hevalê xwe. Di roja bûyerê 
de navborî ji polîsan re ragihan- 
diye ku ti peywendiya wî bi vê 
kuştinê re tune, lê mikur hatiye 
ku Seyhan wê rojê bi awayekî 
xerîb reftar kiriye. 


Govenda kurd û almanan 



Parlamentera BDP'ê Emine Ayna (di nivê de) jî di nav govendê de bû 


Rûdaw (Dresden) - Hefteya borî 
bi mûnasebeta hatina Newrozê li 
Parlamentoya Sachsenê ya li Al- 
manyayê bi organîzasyona YEK- 
KOM û Partiya Çep (Die Lînke) 
meseleya kurd hate niqaşkirin û 
dû re Newroz hate pîrozkirin. 
Nûnerên kurd û alman ên wekî 
Emine Ayna, Martin Gillo, Ahmet 
Çelik û Cornelia Ernst li ser pirs- 
girêka kurd axaftin û bi kurtasî 
behsa têkiliyên nû yên kurd û al- 
manan kirin. 

Hemû axaftvanan jî xwestin 
ku li Ewrûpayê qedexeya li ser 
PKK'ê rabe da ku kurd bikaribin 
xwe bêtir întegreyî civakê bikin. 
Serokê YEK-KOM'ê Ahmet Çelik 
bi taybetî bal kişand ser ku ew 
dixwazin wekî nasnameya xwe 
ya kurdî tevlî nav refên întegras- 
yona civakê bibin. 

Lê belê di şeva Newrozê de 


govenda kurd û almanan ji axaf- 
tinên wan zêdetir bal kişand ser 
xwe. 

Hêjayî gotinê ye ku pîrozki- 
rina Newrozê ya di parlamen- 
toya Sachsenê de wekî 'têkiliya 
seresere' ya kurd û partiya Çep 
(Die Linke) hate şîrovekirin; ji 
ber ku ji bo şeveke wisa girîng 
kêm agabdarî û hazirî hatibûn 
kirin. Her çiqas ku Partiya Çep li 
Almanyayê çav berdabe dengên 
kurdan jî, lê kêm kes ji rêvebir û 
endamên wan tevlî vê roja kur- 
dan ya girîng bûn. 

Kurd jî xuya ye ku hêj fêr ne- 
bûne di avahiyên wisa girîng de 
Newroza xwe pîroz bikin, lew- 
ma ji kurdan jî kêm kes tevlî vê 
pîrozbahiyê bûn. Kurd û alma- 
nên amadekar ji bo ku sala bê 
dîsa di parlamentoyê de New- 
rozê pîroz bikin soz dan hev. 


Xefikek nû li pêş 
hemwelatîbûna almanî 


Zekî Ozmen Marburg 

L i Almanyayê ji ll'ê îlon a 
2008'an ve kesên bixwazin 
hemwelatiya alman bistînin, 
mecbûr in beşdarî azmûna hem- 
welatîbûnê bibin. Naveroka vê 
azmûnê ji 33 pirsên ku ji nava 
460 pirsan têne hilbijartin pêk 
tê û pêwist e bi kêmasî ji van pir- 
san 17 rast bên bersivandin. Ji 
ber mafê kesên ku dixwazin beş- 
dariya amadekirina azmûnê 
bibin heye, her kes dikare bi 
rêyên cuda van her 460 pirsan 
bi dest bixe. 

Di vî warî de heta niha hem 
gelek broşûr di vê derbarê de 
hatine amadekirin û hem jî li ser 
gelek malperan kesên elaqedar 
dikarin van pirsan bi dest bixin 
û xwe amadeyî azmûnê bikin. Di 
vî warî de sextekar jî di nava liv 
û tevgerê de ne. Malpera bi navê 
"Dereinbuergerungstest" ku bi 
awayekî profesyonel û pêbawer 
hatiye amadekirin yek ji xefka 


sextekaran e. Malper bi awayekî 
"fermî" dixuye û bi estetîk û tek- 
nîka xwe ya baş bala mirovan di- 
kişîne ku mirov di malperê de 
xwe amadeyî ezmûna hemwela- 
tîbûnê bike. Lê belê rayedar ra- 
digihînin ku kesên beşdarî 
ezmûna di vê malperê de bibin, 
ji bo encama ka wan bi bersivên 
xwe mafê hemwelatiyê standiye 
an na, pêwist e nav û navnîşana 
xwe tomar bikin. 

Bi tomarkirinê re bêyî ku haya 
wan jê hebe salekê dibin abo- 
neyê vê malperê û hesabekî ku ji 
144 Euroyan pêk tê ji wan re tê. 
Malpera "Dereinbuergerungs- 
test" girêdayî fîrmaya bi navê 
"Cybertainment GmbH" li Berlin 
e. Ev malpera ku wek "fermî" di- 
xuye, dikare bibe sedema sergê- 
jiya kesên ku dixwazin hemwe- 
latiya alman bistînin. Ji ber wê 
yekê, kesên elaqedar radigihînin 
bila kesên ku di nava hewla fêr- 
bûna ezmûnê de ne, xwe ji xef- 
kên wisa dûr bigirin. 

Serokwe- 
3fîq Herîrî 


Çavkaniyan ragihandin ku berî 
dadgeh biryara tawanbarkirina 
kesekî bide, divê ew di pêşiyê de 
wî kesî weke şahid dawetî dad- 
gehê bike û lêpirsînê bi wî re 
bike. Eger ku diyar bû ku destê 
wî di bûyerê de heye, wê dadgeh 
tawanan rastî wî bike û ji bo pa- 


Jinebiyên Reş dîsa lê xistin 

Bi bûyerên xweteqandinê li Moskowê jinên bî bala çapemaniya biyanî jî kişand ser xwe 


Köln - Guman tên kirin ku yek ji 
kesên ku roja 29'ê Adarê li Mos- 
kowayê êrîşa întîxarî li metroyê 
pek anî, jinek bî ya ciwan e. Ev 
yek jî îdîaya ku çalakî ji aliyê "ji- 
nebiyên reş" ve hatibe lidarxis- 
tin, bi hêz dike. 

Polîsên Rûsyayê idia dike ku 
yek ji çalakvana cotêrîşa ku bi 
mirina 39 kesan bi encam bû, 
Cennet Abdurahmanova ya 17 
salî ye. Rojnameya aborî Kom- 
mersant, diyar kir ku di encama 
lêkolîna hêzên ewlekariyê de ha- 
tiye kifşkirin ku çalakvana îstas- 
yona Lubyankayê, jinebiya yek ji 
rêberên çekdarên Dagistanî 
Umalatov Magomedov e ku di 
31'ê Kanûnê di encama operas- 
yonek taybet a hêzên ewlekariyê 
de hatibû kuştin. 

Di nûçeyê de wiha hatiye 
gotin: "Malbata wê diyar kiriye 
ku Abdullayev di 16 saliya xwe 
de bi rêya înternetê Magomedov 
nas kiriye û piştre ew zewicî ne." 
Rojnameya rûsî ya bi navê Vedo- 
mosti jî diyar kir ku nasnameya 
çalakgera din a întîxarê ya li îs- 
tasyona metroya Park Kulturiy jî 
hatiye kifşkirin û îdîa kir ku ça- 


"Jinebiyên reş" tola mêrên xwe distînîn 


lakgera duyemîn jî jinebiya yek ji 
çekdarên ku vê zivistanê li Dagis- 
tanê hatiye kuştin e. Hêzên ewle- 
kariyê diyar kirin ku bi îhtîmalek 
mezin çekdarê ku behsa wî tê 
kirin, yek ji mîlîtanên çeçen Saîd- 
Emîn Hizreîva ye ku di encama 
operasyonek taybet de hatiye 
kuştin. Li gor vê yekê, çalakvana 
bî jina vî mîlîtanê çeçen e ku 


navê wê Marha Ustarhanova ye. 
Li gora Kommersantê, di destê 
îstîxbarata rûsî de agahî hene ku 
Marha ji bo tolhildana mêrê xwe 
tevli çalakvanên întîxarî bûye. Lê 
belê hêzên ewlekarî yên çeçen jî 
dibêjin, Marha li Tirkiye dijî û 
loma çalakvana duyemîn ne 
Marha ye. 

Di vê navberê de yek ji rêberên 


çekdarên çeçen Doku Umarov, 
berpirsyariya çalakiyên întîxarî 
yên li Moskowayê girtibûn ser 
xwe. 

Jinên bî û çalakiyên wan 

Gelek jinên ku di şerê Çeçenîstanê 
de mêrên xwe, bavên xwe û yan jî 
birayên xwe winda kirin, bûn ça- 
lakvanên çalakiyên xwekujiyê. Ev 
jinên ku ji wan re 'jinebiyên reş' tê 
gotin, li Rûsyayê mohra xwe li 
gelek çalakiyan xistin. 

Jinebiyên reş di sala 20 
de bi serdegirtina şanoya li 
kowayê navên xwe belav kiri 
Ji 50 çalakvanên ku tevlî seri 
girtinê bûbûn 18 ji wan jin bûn. 
Di bûyerê de zêdeyî 200 kesî ji- 
yana xwe ji dest dabûn. Di êrîşa 
dibistana Beslanê ya 2004'an de 
ku piraniya wan zarok bûn, zêde- 
tirî 300 kesî jiyana xwe ji dest 
dabûn û jinebiyên reş jî cîhê xwe 
tê de girtibûn. Di çalakiya 6'ê Si- 
bata 2004'an de ku dîsa li met- 
roya Moskowayê rû dabû û bi 
mirina 41 kesî û birîndarbûna 
130 kesan bi encam bûbû, dîsa 
mohra Jinebiyên Reş hebû. 

Hûrbîniyên kuştina Refîq Herîrî tên eşkerekirin 

Pênc salan piştî kuştina serokwezîrê berê, dadgeh agahiyan derbarê bûyerê de eşkere dike 


Washington - Derbarê dadgeha 
navnetewî ya taybet bi Lubnanê, 
berpirsên Libnan û Sûriyê ragi- 
handin ku dadgeha navborî ka- 
rûbarên xwe bi awayekî cidî û 
"nehênî" birêve dibe. Rojnameya 
Urdinî El-Ray jî ragihand ku hef- 
teya borî şandek hevbeş a Lib- 
nanî-Sûrî bi mebesta 
haydarbûna ji agahiyên 
yên di derbarê kuştina 
zîrê berê yê Libnanê 
de gihiştin New York û 
tonê. 

Çavkaniyan 
dadgeh b 
kesekî bi 
wî kesî 


rastina jiyana wî, wî dixe bin 
programa parastina şahidan. 

Heman çavkaniyan daxuyan- 
din ku dadgeh bi guman e ku 
destên hinek kesên bi partiyên 
Lubnanî yên bi bandor ve girê- 
dayî, di bûyerê de hebe: "Ger 
peymana di navbera dadgeha 
navnetewî û Hikûmeta Libnanê 
ku rastî pir dijwariyan tê, bi dawî 
hat, wê derxistina biryareke gu- 
manbar pir zehmet be." 


M 

Serokwezîrê Libnanê Refîq Herîrî di 14'ê Sibat a 2005 hat kuştin 


Hêzên ewlekariya Libnanê li 
taxa Başûrê Beyrutê, Başûrê Lib- 
nan û Biqayê ku li jêr bandora 
Hizbullah de ne, hevkariya dad- 
gehê nakin. Lewma dadgeha 
navnetewî ya taybet bi kuştina 
serokwezîrê berê yê Lubnanê, 
Refîq Herîrî peymanek di gel he- 
yeta polîsên navnetewî "Inter- 


pol" îmze kir ku tawanbaran bi- 
gire û wan bişîne bîroya dadgehê 
li bajarê Den Haagê li Holenda da 
ku dadgeh lêpirsînan li gel wan 
bike yan wan azad bike. Ji xwe 
eger tohmet li ser wan hatin tes- 
pîtkirin, wan bide dadgehkirin. 

Li gor hinek çavkaniyên ame- 
rîkî, Tevgera Hizbullah a bi sero- 


kayetiya Hesen Nesrullah ku ji 
aliyê Sûriye û Komara Îslamî ya 
îranê ve tê piştevanîkirin, yek ji 
tawanbarên sereke ye di bûyera 
terorkirina Refîq Herîrî de. Hiz- 
bullah ku tevgereke olî ya şîî ye, 
hewl dide ger dadgehê biryar dijî 
wê girt, partî bi tevahî nekeve 
ber biryarê, lê bi tenê hinek en- 
damên gunehbar li xwe bigre ku 
serkirdayetiya partiyê dûrî bir- 
yareke wiha bimînin. 

Niha dadgeha navborî bi awa- 
yekî cidî karên xwe didomîne û 
çavkanî didin zanîn ku di de- 
meke kurt de wê hûrbîniyên 
plana kuştina Herîrî eşkere bike. 
Lewma Hizbullah, Sûriye û îran 
dilgiran in û dixwazin karê dad- 
gehê rawestînin. 

Serokwezîrê berê yê Lubnanê 
yê sunî Refîq Herîrî di sala 
1944'an de li bajarê Seyda ji 
dayik bûbû û di roja 14'ê Sibat a 
2005'an hatibû kuştin. Wê demê 
rasterast Sûriye bi kuştina wî hat 
tawanbarkirin û komisyoneke 
NY bi serokatiya dadwer Ditlif 
Millis lêkolîn di bûyerê de kir û 
raporek weşand û têde balki- 
şand ser hebûna destên hinek ra- 
yedarên Sûriyê û endamên 
hêzên ewlekariya Lubnanê di bû- 
yerê de. 


Papa Benedîkt bêdeng e 

D i peyama xwe ya di çarçoveya 
Cejna Paskalya ya xiristiya- 
nan (Cejna Vejîna îsa) de, Papa 
Benediktus XVI li ser skandala 
destdirêjiyên cinsî ên ji aliyê ber- 
pirsên Dêra Katolîk bêdeng ma. 
Destavêtina şagirtan ji aliyê 
papaz û berpirsiyarên din yên di 
nav dêran de çend meh e ji rojeva 
çapemeniya Ewrûpî dernakeve. 
Li gor pêşbîniyan bi sedan zarok 
û ciwan di dehsalên borî de bûne 
qurbanê destdirêjiya ji aliyê ber- 
pirsên dêra katolîkan û bi taybetî 
jî papazên katolîk. 


Papaz piştî wergirtina wazîfa 
xwe li gor rê û rêbazên olî divê di 
warê seksuel de qet çalak nebin û 
nabe ew bizewicin, ji vê re selîbat 
(celibat) tê gotin. Herçiqas bala 
hemû dinyayê li Roma bû, ji bo 
axaftina salane ya Papa di der- 
barê Cejna Vejîna îsa de, wî bê- 
dengî bijart û ti tişt li ser tawanên 
ku ji aliyê papazan ve hatine kirin 
negotin. Li gor gelek berpirsên 
Dêra Rom-Katolîk hejmara bûye- 
rên destavêtinê û rola wan tawa- 
nan tê mezinkirin, herwiha ew 
dibêjin sedema selîbatê bi xwe ne 
pêşîlêgirtina destdirêjiyên papa- 
zan li himber zarokan e. Çend 
hefte berê papazekî holandî ro- 
jeva Holandayê hejand dema di 
derbarê kiryaran de got 'Wir 
haben es nicht gewusst' (wate: 
me nedizanî). Ev hevok ji aliyê al- 
manan ve di şerê cihanî ya duyem 
de dihat gotin. 

Berfdibare an na? 

P artiya Komarî ya Amerîkî 
êrişî teoriyên Partiya Demo- 
krat yên di derbarê guhertina se- 
qayê (seqem) de kir. Lêkolîn jî 
nîşan didin ku bahozên berfê yên 
vê dawiyê nîşana bandora germ- 
bûna atmosferê ne. 

Di vê derbarê de Partiya Ko- 
marî diyar kir ku berfbarîna zêde 
li Amerîka berevajî hişyarkirinên 
bilindbûna pileya germatiya erdê 
ne. Wê partiyê bi rêya reklamên 
televizyonî rexne jî li Hikûmeta 
Amerîkayê girt ku dixwaze der- 
çûna dukêlên gaza Karbonê sî- 
nordar bike. Lêkolerê Zanistên 
Seqayê, Jeff Masters daxuyand ku 
bahozên berfê nîşanek din a me- 
zinî û bi hêziya tesîra tengasiya 
germayê ne. 

Raporek zanistî jî ku di kovara 
"Time" ve hatibû weşandin, diyar 
kiribû ku ji ber bilindbûna pileya 
germê, wê rojekê barîna berfê ra- 
weste. Lê heta hîngê wê bahozên 
berfê tundtir bibin, ji ber rêjeya 
"şih" a ba gelekî bilind e. 

Rûdaw 


Tirkîya de Vurnayîşê Madeyanê Qanûnê Bingeyinî 

Vurnayîşê nê çend madeyanê qanûnê bingeyinî de, ma rayê qebulkerdişî bidin, bi hawayêko umûmî faydeyê ma kurdan tede esto. 





Almanya de Kursê 
Kirmanckî (Zazakî) 


Fîlmê "5 Nolu Cezaevi: 1980-84” 

Reyna xelate girewte 

ioiq cszAnyi 


5 


Afîşê fîlmê 5 Nolu Cezaevi 


F îlmê belgeyî "5 No'lu Cezaevi: 1980-84" festî- 
valê 21. yê fîlman yê mîyanneteweyî yê An- 
qara de qismê fîlmanê belgeyî yê profesyonelan 
de xelata yewine girewte. 

Nê fîlmî par zî festîvalê 46. yê portakala zerr- 
nêne yê fîlman yê mîyanneteweyî yê Antalya de 
xelata fîlmê tewr holî yê belgeyî girewtbî. 

Fîlmê belgeyî "5 No'lu Cezaevi: 1980-84" ke re- 
jîsorî ey Çayan Demirel o, badê cûntaya 12 êlule 
1980 îşkenceyê ke zindanê Dîyarbekirî de ro kur- 
dan bîyê behs keno. 

Tarîxê însanîyetî de û bitaybetî tarîxê kurdan 
de zindanê Dîyarbekirî wehşetanê tewr girdan ra 
yew o. Cûntaya faşîst û nîjadpereste yê 12 êlula 
1980 bi kerdenanê wehşîyan ê sîstematîkan waşt 
ke kurdîtîye zindanê Dîyarbekirî de biqedîno. 

Kesê ke zindan de no sosret ame bi sereyê înan 
zî tede, çîyo ke zindanê Dîyarbekirî de qewimîya, 
esas hîna zî hetê kurdan ra tam fehm nêbîyo. Zin- 
danê Dîyarbekirî de amanc qedênayîşê mefhumê 
kurdîtîye bi, bi hawayêkê wehşîyane çinkerdişê 
kurdbîyene bi. No fîlm tena hetêk ra bineyke 
wehşetê Dîyarbekirî nawneno. 

Rejîsorê fîlmî Çayan Demirelî verê cû zî bi na- 
meyê "Dêrsim-38" fîlmêkê belgeyî Dêrsimî ser o 
viraştbi. 


Berlîn (Rûdaw) - Înstîtutê 
Kulturê Kirmanckî (Zazakî) 
ÎKK paytextê Almanya Berlîn 
de kursê kirmanckî (zazakî) da 
dest pêkerdene. 

Goreyê malumatê ke ma ber- 
pirsîyarê enstîtu nuştox Mun- 
zur Çemî ra girewtîy, kesê ke 
kirmanckî (zazakî) zanê, kurs 
seba înan dîyeno. Kurs de go- 
reyê standardanê qeraranê 
Grûba Xebate ya Vateyî derse 
dîyena. Kurs de giranîye hîrê 
nuqtayan ser o ya: wendiş, rast- 
nuştiş û rehet qiseykerdiş. 

Kursê kirmanckî (zazakî) 
roja 04.03.2010 de dest pêbîyo 
û Berlîn de, salona komeleya 
Navenda Kurdî (Kurdisches 
Zentrum) de dîyeno. Kurs, 
hewte de rojêk, her roja pan- 
şeme saete 18.00 de dest pê- 


keno hetanî saete 20.00 de- 
wam keno. 

Berpirsîyarê ÎKK û endamê 
Grûba Xebate ya Vateyî nuştox 
Munzur Çem û Aydin Bîngol 
derse danê. Kurs hetanî 4-5 
mengî dewam keno. Hetanî 
nika da-pancês merdiman seba 
kursî muracat kerdo la nika 
qasê da-des merdimî yenê kurs 
vînenê. 

Nuştox Munzur Çemî beya- 
nato ke da ma de va, "Peynîya 
kursî de ma do kursîyeran îm- 
tîhan bikerin û sertîfîka bidin." 

Kirmancê (kird, zaza, dimilî) 
ke Almanya de, bi taybet Berlîn 
de ciwîyenê, şênê Navenda 
Kurdî (Kurdisches Zentrum) de 
beşdarê kursê kirmanckî (kird- 
kî, zazakî, dimilkî) bibê û wen- 
diş û nuştiş de xo aver berê. 


Roşan Lezgîn 


D ewleta tirkan, tewr tay 1908 
ra hetanî 2008, yanî se serre 
hetê yew teşkîlatê xususî yê nimi- 
teyî ra îdare bîye. Nê teşkîlatî bi 
jenosîdan arminî, asurî-suryanî- 
keldanî, pontusî, rûmî, yunanî, 
kurdê êzidî mîyan ra dartî we, 
qirê înan ard û tirkan rê ca viraşt, 
welat zeft kerd. Nê miletan ra, ê 
ke musluman bîy, bi zorê çuyî asî- 
mîle kerdîy. Karakterê bingehîn 
yê îdarekerdişê tirkanê oguzan 
ke bi teşkîlatanê xususî yê nimit- 
kîyan îdarekerdoxîye kenê, verî 
ra hertim zorbazî bîya... 

Labelê nê di serrî yê, no teşkî- 
lato xususî yo nimite ke dewleta 
tirkan îdare keno, ha tesfîye beno. 
Beno ke peyê tesfîyekerdişê nê 
teşkîlatê nimiteyî de dewletê te- 
berî zî estbê la çîyo ke aseno huk- 
matê AKP yo. Felsefeyê hukmatê 
AKP sentezê tirk-îslamî yo. Ka- 
rakterê bingeyîn yê sentezkaranê 
îslamîstanê tirkan binermayî îda- 
rekerdiş o. 

Sentezkarî, bîy di serrî ke bi ha- 
wayêko eşkera teşkîlatê nimiteyî 
yê kemalîstan ke halînê înan 
artêş a, game bi game tesfîye 
keno. Seba ke gonî nêrijyena zêde 
çîyê nêaseno la esas, şerêko zaf 
dijwar, şerêko bi hesab û kitab 
hetê her di terefan ra zî ramîyeno. 

Sentezkaran, verê verkan unî- 
versîte ra dest pêkerd. Bi muca- 
deleyêko nimitkî unîversîteyî 
girewtîy xo dest. Badê ke brok- 
rasî, teşkîlatê îstîxbaratî (MÎT) û 
teşkîlatê polîsîye zî girewtîy xo 
dest, hema dest pêkerd verê xo 
da bi artêşe. Labelê teşkîlato tewr 
zexm, girêye dare, organê dad- 


Domanê kurdan kurs de dersa kirmanckî gênê 


qanûnê bingeyinî yê neweyan ra 
bigîrê û endamanê dadgehe yê ke 
eslê xo de îdarekerdoxê teşkîlatê 
nimiteyî yê kemalîstan ê, tesfîye 
bikerê yan zî tesîrê înan kêm bi- 
kerî. 

Ma kurdan rê faydeyê vurna- 
yîşê nê madeyanê qanûnê binge- 
yênî yo? Yan zî, nê şerî de ma 
piştgirîya kamî bikerin, baş o? 

Nê şerî de faydeyê ma kurdan 
serkewtena sentezkaran de esto. 
Çunke sentezkarê tirkan hezar- 
qat kemalîstan ra holêr ê. Qet 
nêbo rîayetê qanûnan kenê. Me- 
sela, kemalîstî rîayetê qanûnanê 
xo zî nêkenê. Polîtîkaya kemalîs- 
tan bingeyê zorbazî û kiştişî ser o 
ronîyaya. 

Hetanî ke hukmê kemalîstanê 
nimitkîyan wedarîyo, nê şerî de 
ma piştgirîya sentezkaran bike- 
rin, faydeyê ma kurdan tede esto. 
Eke referandum virazîyo, vurna- 
yîşê nê çend madeyanê qanûnê 
bingeyinî de, ma rayê qebulker- 
dişî bidin, bi hawayêko umûmî 
faydeyê ma kurdan zî faydeyê 
şarê ke Tirkîye de ciwîyenê zî 
tede zaf o. 


Meclisê tirkan hertim bi xirecir tî pêrodayîş o 


gehe yê. Na merhele de mîyanê 
kemalîstan û sentezkaran de şero 
tewr dijwar organanê berzan yê 
dadgeh de beno. 

Sentezkarî seba ke qeleya tewr 
peyêne, yanî dadgehe destê teşkî- 
latê nimitkî yê kemalîstan ra vejê, 
ganî çend madeyanê qanûnê bin- 
geyênî qismen yan zî temamen 
bivurnê. Çunke organê dadgehe 
selahîyetê xo qanûnan ra gênê. Sî- 
lehê înan qanûn o. A game, sen- 
tezkarî zî nê şerî de vurnayîşê 
madeyanê qanûnî sey sîlehî gure- 
nenê. 

Na merhele de meclisa tirkan 
de vurnayîşê qanûnan zehmet o. 
Çunke CHP, xora, partîya kemalîs- 


tan a; hetê teşkîlatê xususî yê ni- 
miteyî ra îdare bena. Partîya fa- 
şîst û nîjadpereste (MHP) ke zafê 
endamê aye tirkman û tacîkê tirk- 
bîyaye yê, nê şerî de piştgirîya 
teşkîlatê nimiteyî yê kemalîstan 
kena. Partîya ke ma vanî nameyê 
kurdan ser o mucadele kena zî, 
wina aseno ke do piştgirîya ke- 
malîstan bikero! Coka sentezkarî 
(AKP) bi tena sereyê xo nêşênê 
madeyanê qanûnê bingeyinî bi- 
vurnê. 

Rayîro tewr munasib referan- 
dum o. Eke referandum de vurna- 
yîşê madeyanê qanûnê bingeyinî 
qebul bibo, qeleya tewr peyêne 
yê teşkîlatê nimiteyê yê kemalîs- 


tanê zorbazan destê înan ra ve- 
jêna. Hukmatê AKP, yanî sentez- 
karî, do selahîyet nê madeyanê 

Kurd û Hilbijartinên îraqê 


Jt Xojcmran 


K urd di çar parçeyan de dijîn, lê di van 
salên dawî de hestekî neteweyî yê ew- 
qasî zêde li ba kurdan dirust bûye ku êdî ni- 
karin haya wan ji hev nebe û bandorê li ser 
hev nekin. Rewşa Başûrê Kurdistanê ban- 
dorê li ser Bakur dike, herwiha rewşa Ba- 
kurê Kurdistanê bandorê li ser rewşa 
Rojhilat û Rojavayê Kurdistanê dike. Carina 
wiha dihat jimartin ku pirsgirêka kurdî li 
Bakur, pirsgirêka Bakur e û li Başûr jî ya 
Başûr e, lê niha êdî ev hatiye guhertin. Niha 
hestek neteweyî ya hevbeş dirust bûye ku 
hemû kurdan ne bi tenê di warê daxwazên 
neteweyî û niştîmanî de, lê herwiha di warê 
nûnertî û xwestekên gelê kurd li ser astê 
navdewletî, tîne ba hev. Loma kurd li seran- 
serê cîhanê êdî nêzîktirî hev dibin. Her bû- 
yerek ku li Başûrê Kurdistanê diqewime, ji 
bo kurdên Bakur pir girîng e. Evca çi rewşa 
jiyana gelê kurd be yan nemaze bûyerek gi- 
rîng wek hilbijartinên îraqê be. 

Di hilbijartinên borî û hilbijartinên vê da- 
wiyê de derketina Lîsteya Goran di warê de- 
mokrasiyê de pêngavek pir mezin bû. 
Herçiqasî destdanîna herdû partiyên serekî 
PDK û YNK'ê li ser hemû çavkaniyên aborî 
hiştiye ku herdem ew piraniya dengan bi- 
dest bixin jî, lê derketina opozisyonê li He- 
rêma Kurdistanê ji hemû kurdan re 
pêngavek pir dilxweşker e ku bi hêvî berê 
xwe didin tecrûbeya kurdên li Başûrê Kur- 



"Siyaseta van salên borî ya 
herdu partiyên desthilatdar 
PDK û YNK li Kerkûkê ji aliyê 
pêkhateyên Kerkûkê ve 
nehatiye qebûlkirin û xelkê 
dengê xwe nedaye vê 
siyasetê." 


distanê. 

Di hilbijartinên Adara borî de, kurdên Ba- 
kurê Kurdistanê hêviya me ew bû ku kurd 
bikarin jimareke zêdetir a kursiyan li parla- 
mena îraqê bidestve bînin. Ji ber bi bawe- 
riya me, divê nûneratiyek kurdan a bihêz li 
parlamena federe de hebe. Ev hem ji bo pê- 


şeroja îraqê û hem jî bo Kurdistanê girîng 
bû. Lê mixabin hêviyên me pêk nehatin û 
kurd li gor pêşbînî û hêviyên me lawaztir 
hatin xuyakirin. Ev hemû li rexekî û pirsa 
Kerkûkê li rexekî din e. Ji ber hêviya me ew 
bû ku kurd li Kerkûkê bikarin piraniyek 
reha (bêhtirîn) bidestve bînin ku bo destnî- 
şankirina çarenûsa Kerkûkê pir girîng bû. 
Lê mixabin kurdan li Kerkûkê jî nikarîbûn 
biserkevin û gihan keviya şikestinê. Lewre 
jî ger niha bi şûn de biryar bê standin, refe- 
rendûm li Kerkûkê bê sazkirin ka gelo Ker- 
kûk bajarekî Kurdistanê ye yan na, divê pir 
bi hişyarî û haydarî li wan bê nihêrîn. 

Siyaseta van salên borî ya herdu partiyê 
desthilatdar PDK û YNK li Kerkûkê ji aliyê 
pêkhateyên Kerkûkê ve nehatiye qebûlkiri 
û xelkê dengê xwe nedaye vê siyasetê. P 
û YNK dikarîbûn ji siyaseta ku di rastiyê de 
hebû, siyasetek baştir li Kerkûkê bime- 
şanda. 

Herwiha encamên hilbijartinên vê da- 
wiyê, partiyên siyasî yên kurd dixe pêşiya 
guherandinan û dike ku xelk di siyasetê de 
ji biryarên polîtburoyan dûr bikevin. 

Em hêvî dikin Kurdistan li seranserê Roj- 
hilata Navîn bibe model û mînaka demokra- 
siyê, ji ber ku pêdiviya Rojhilata Navîn bi 
modelek bi vî rengî heye. 


*Sebahat Tuncel parlamentera ser bi BDPye 



AKP bendava hilbijartinê çima danaxe sedîpênç? 


KurdnetenêBDP'yîne 

R exneyên kurda naqedin û 
min navê rojnameyeke weke 
ya we, wiha rengîn û profesyonel, 
zêde aciz bikim. Lê min nekarî 
bêdeng bim vê carê, ji ber ku ne 
tenê rojnameya Rûdaw lê hemû 
saziyên çapemeniyê vê xeletiyê 
dikin. Bo nimûne dibêje 'kurd li 
Bexda' mebesta tenê Hevpeyma- 
niya Kurdistanê ye, Gorran û isla- 
miyan ji bîr dike. Ji bo Bakûr û 
irkiyê jî dibêje 'kurd' lê bi milyo- 
nan kurdên ku deng dane AKP 
yan çend hezar kurd ku HAK- 
PAR'î ne tên ji bîr kirin. Guhertina 
estûrê bi dilê gelek kurdan e, 
êşik. BDP ye ku gotiye em pişte- 
vanî nakin, ew jî heqê wan e. Lê 
wek sempatîzanekî wan jî ez dîsa 
dibêjim ev yek tiştekî xelet e, her- 
çiqas ev mijareke din be. Pêşni- 
yara min: êdî objektîf bin, 
sernivîsa hefteya borî dikarîbû 
"Mixalefet û BDP ne razî ne" bûya. 
Ev sernivîs bêtir dilsozê rastiyan 
dibû. 

Özgiir Atalay, London 



D i xala 67. a makezagonê de tê gotin: "Za- 
gonên hilbijartinê pêwîst e di warê nû- 
neriyê de bi hêmanên dadmend û di warê 
rêveberiyê de jî bi hêmanên aramî bêne se- 
rerastkirin." Ji dema rehmetiyê Özal û vir ve, 
di serî de partiyên desthilatdar, piştî jî par- 
tiya muxalefetê CHP, piştî jî MHP, bi vê hin- 
cetê, hercar ji bo ku bendav ji sedî deh neyê 
xwarê helwest girtin. 

Di hilbijartinên 2007'an de AKP 16 mil- 
yon deng, CHP 7 milyon deng, MHP jî 5 mil- 
yon deng girtin. Tevahiya dengên ku hersê 
partiyan standin 28 milyon bû. Hejmara 
dengdêrên ku dengên xwe bi kar anîbûn vê 
carê 42 milyon bûn. Yani vê carê jî 14 milyon 
dengdêr bê parlementer in. Diyar e ku bi 
navê "rêvebiriya aram" "nûneriya dadmend" 
tê qetilkirin. Ma demokrasî ev e? Hem hûnê 
viyana gel biparêzin, hem jî ji ber ku ev îrade 
nekeve meclîsê pêşî lê bigrin... 

Ewên ku ji bo sedî 10 israr dikin, di eslê 
xwe de qurnaziya şerqî dikin. Herçiqas bi- 
bêjin demokrasî, demokratîzebûn jî, di 
heman demê de dibêjin "ev bendav bi kêrî 
me tê bira" û kêfxweş dibin. Kursiyên van 
partiyên ku ji bendavê derbas nabin, der- 
basî partiyên ku bendavê derbas dikin 
dibin. Derbas dibin, lê ev bidestxistin nehe- 
qiyek e. 

îro ku Partiya Saadetê di bin bendavê de 
bimîne, wê AK-Parti bêhtir parlementeran 
derxe. CHP jî wusa ye. Ku DSP bendavê der- 
bas neke, wê bêhtir parlementeran derxe. Ji 
bilî vê jî partiya ku ji aliyê Mustafa Sarigul 
ve tê damezrandin heye. MHP, ku Buyuk Bir- 
lik Partisi bendavê derbas neke, wê zêdetir 
parlementeran derxe. 

Her wekû pêwîstiya demokrasiyê bi siya- 
siyên xwedî ruhekî demoqrat heye. "Di rê- 
vebiriyê de aramî" hincet e. Ewên ku dibêjin, 



"Ji aliyekî ve hûn dibejin, 
"bila dawî li terorê bê, bila 
dengê çekan bê birîn", lê ji 
aliyê din ve jî hûn bendavan 
dixin pêşiya insanan, wan 
dikin dîlên çiyê." 


"bila ez bim, ez rewşa xwe biparêzim, bila bi 
gotina min be" di eslê xwe de ji hîmê binge- 
hîn ê demokrasiyê ku 'bi hev re parvekirin 
e' direvin. Baş e, ez jî dibêjim bila aramî xera 
nebe. Lê tu vê yekê dikarî bi zanîna parve- 
kirinê bikî. Binêrin welatên ewrupî, bi koa- 
lîsyonên partiyên ku di heman xazê de ne 
desthilatdarî tên lidarxistin. 

Em bêjin dema bendav dakete sedî 5, AK- 
Partî tenê bi serê xwe nebû desthilatdar. Pê- 
wîstî bi parlementerên Partiya Saadet û BBP 


çêbû. Gelo ev tiştekî pir xerab e? Belkî jî di- 
kare encamek bi sûdtir û bixêrtir be. Hişyarî 
û şîretên ku di nav partiyê de ji bo seroka- 
tiya AK Partî nayên kirin, wê ji aliyê rêvebe- 
rên van partiyan ve bi dilêrî bên kirin. Ev 
yek ji bo koalisyonên dî jî wuha ye. 

Lê di eslê xwe de ev mijar ji bo dengdêrên 
Partiya Aşîtî û Demokrasiyê (BDP) zêdetir 
giring e. Ji aliyekî ve hûn dibejin, "bila dawî 
li terorê bê, bila dengê çekan bê birîn", lê ji 
aliyê din ve jî hûn bendavan dixin pêşiya in- 
sanan, wan dikin dîlên (hêsîrên) çiyê. Piştî 
wan bêgav dihêlin ku bi berendamên ser- 
bixwe hilbijartinan qezenç bikin, bêne ba 
hev û koma xwe daynin. Çima? Belê, ji ber çi 
hûn nahêlin ku ew li parlementoyê bi ren- 
gekî dadmend bêne temsîlkirin û atmosfera 
aştiyê peyda bibe? 

Demokrasî, sîstema "hêz bila hemû li cem 
me be" nîn e. Tolerans, parvekirin, ji sekna 
herkes re rêzgirtin û ji bo welat, ji bo insa- 
nan tiştên herî qenç û bi sûd, qabiliyeta pev- 
rekirinê, huner û fezîlet e. Cudahiyan wek 
dewlemendî dîtin, hîmê demokrasiyê nîn e? 
Baş e çima pêşî li vê dewlemendiyê tê girtin 
ku şewqa xwe nede parlementoyê? Xasima 
pirrengiya meclisê, wê ji çanda lihevkirinê 
re sûda herî mezin bîne. 

Kerem kin, ji we re ezmûnek ji dil û raste- 
qîn. 

* Hiiseyin Gulerce (1950), perwerdekar, roj- 
nameger û nivîskar e. Ji sala 1989'an û vir ve 
di rojnameya Zaman de quncika wî heye. 
Vêga di Mehtap TV'de bi navê Rojeva Ramanê 
bernameyekê çê dike. 

Ev nivîs di 26-03-2010'an de di rojnameya 
Zaman de hat weşandin. Bi destûra nivîskar 
ji tirkî hatiye wergerandin. Wergerandin: Be- 
dirxan Epozdemir. 


Reklameke baş ji Rûdawê 
re pêwîst e 

Ev nêzîkî deh mehan e ku rojna- 
meya Rûdaw li Ewrûpa derdi- 
keve. Lê heta niha jî gelek kes 
nizanin ku rojnameyeke kurdî bi 
navê Rûdaw heye. Sedema vê 
yekê jî ew e ku rojname ji nişkan 
ve derket û reklameke baş jê re 
nehat kirin ku kurdên li Ewrûpa 
pê bizanin. Di encama vê yekê de 
jî, niha li gelek deverên ku ku 
kurd lê dijîn, ew rojname tune ye, 
ev jî bi baweriya min wê li pêşiya 
belavbûna Rûdawê bibe astengî. 
Ez li vir pêşniyaz dikim ku hûn 
ji bo pêşketin û xurtbûna Rû- 
dawê, di televizyonên kurdî yên 
sereke yên weke Kurdistan TV, 
Roj TV û Kurdsat de reklameke 
baş çêbikin. 

Mihemed Husên 



Nêrîn, Rexne, Pêşniyaz? 

Ji vir re bişîn: 

info@rudaw.eu 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 

Piştî Ipod û Iphone, îcar Ipad! 


N ûtirîn berhema şirketa me- 
zin Apple li Dewletên Yek- 
bûyî yên Amerîkayê çav li jiyanê 
vekir. Piştî amûra MP3, Ipod û te- 
lefona multîfonksiyonel Iphone, 
nûtirîn projeya Apple ji xwe re ki- 
riye hedef ku bazara laptopan 
bike ya xwe. Ipad a Apple mînî- 
kompûterek bê klawye û bê mişk 
e. Rêvebirina wê bi dest tê kirin. 
Bi teknolojiya touchscreenê, ango 
mirov bi destê xwe li ser ekranê 
bernameyan dixebitîne. 

Pispor vê berhema nû ya Applê 
wek nîv smartphone (telefona 
pêşketî) û nîv kompûter bi nav 
dikin. Ji bilî gerîna malperên di 
înternetê de û bikaranîna şebeke- 
yên sosyal wek Facebook, Twitter 
û Messenger, fonksiyonek taybet 
a Ipadê jî ew e ku xwendina pir- 


tûkan dîjîtalîze dike. Çawa ku pir- 
tûkek di destê mirov de be, mirov 
bi şêwaza touchscreenê rûpelan 
dizivirîne. Li gor pêşbîniyan di sa- 
lekê de dikare 7 milyon Ipad bêne 
firotin. Şemiya borî wek yekem li 
New York Ipad hate firotin. Ji ber 
eleqeya mezin, li pêş hinek dika- 
nan rêzên ji 500 kes pêkhatî 
hebûn. Li gor agahiyan ji welatên 
cûrbecûr hezkiriyên berhemên 
Applê ji bo Ipadê hatibûn New 
Yorkê. 

Nav: Ipad 

Çi dike: Rê dide mirov bi table- 
tekê xwe bigihîne cihanê 

Kirîn: Berê tenê li Ameri 
di dawiya Nîsanê de welatên 
li pey tên, wek Almanya û 
tan 

Buha: 499 Dolar 




Ji bo maçekê, mehek zîndan 


P iştî ku Charlotte Luis Adams 
a 25 salî û Ayman Najafi 24 
salî li cihekî giştî yê welatê îma- 
ratê hevdu maçkirin, ew ji aliyê 
dadgeheke wî welatî ve bi 
“Brîndarkirina hurmeta giştî” 
hatin tawanbarkirin. Dadgeha 
Bilind ya îmaratê jî biryara ce- 
zayê wan bi mehek zîndankirin 
û dayîna 310 Dolaran pejirand. 

Herdu hevwelatiyên brîtanî 
di meha Mijdar a 2009'an de 
hatibûn girtin û paşî bi kefalet 
hatibûn berdan. Lê piştî derke- 
tina vê biryara nû, pêwîste ew 
sizadayîna xwe di zîndanê de 
derbas bikin. 

Doza Adams û Najafî ya sêye- 
mîn e ku tê de hemwelatiyên 
Brîtanî bi tawana binpêkirina 
“Hurmeta giştî” li îmaratên Yek- 
girtî yên Erebî tên cezakirin. 



Charlotte Luis Adams 


Bîra afirmendiya kurda ye 



Ayman Najafi 


D i dema îro de bîra wek vex- 
warina mêran tê naskirin. Lê 
di encama lêkolînan de derketiye 
holê ku bîra vexwarina jina ye û ji 
alî jinan ve hatiye afirandin. 

Dîrokzan û nivîskar Jane Pey- 
ton, radigihîne ku bîra afirmen- 


diya jinan e û bi hezarê salan çê- 
kirina bîrayê ji aliyê jinan ve ha- 
tiye meşandin û birêvebirin. 

Jane Peyton dibêje ku “hetanî 
berî 200 salan jî bîra wek made- 
yek xwarin û vexwarinê ji aliyê ji- 
nan ve dihat bikaranîn. Piştre mê- 


ran dest bi vexwarina bîrayê kiriye 
û di nava demê de bîra wek vex- 
warina zilaman hatiye naskirin.” 

Li gora lêkolîna dîrokzan Jane 
Peyton, çêkirin û afirandina bî- 
rayê berî 7 hezar salan li Mezopo- 
tamya (Kurdistan) û di nava 
Sumeran de dest pê kiriye û des- 
tûra çêkirina bîrayê jî di destê 
jinan de bûye. 

Peyton dibêje ku “hema hema 
di her civakên kevnare de bîra 
wek xelatek ji xelatên xwedayên 
jin dihat qebûlkirin. Di civaka îs- 
kandînavî de jin afirmendên bi- 
jare yên bîrayê bûn û di vê 
derbarê de hemî alav û hacetên 
pêwist di milkayetiya jinan de bû. 
Li Brîtanyayê bîra di malan de 
dihat çêkirin û jinan ji çêkirina bî- 
rayê perekî baş bi dest dixistin.” 

Li gora encama lêkolîna Jane 
Peyton, wek gelek tiştên din bîra 
jî ji Mezopotamyayê derketiye û 
kurd jî di nav de berhema xelkên 
wê herêmê ye. 


Erykah Badu 


■_ /V A ■ 1 A A 

Sizaye rutbune 
500 Dolar in 


P iştî ku xelkê bi rêya telefo- 
nan gilî, dilgiranî û nerazî- 
bûnên xwe gihandin hêzên 
ewlekariya amerîkî, polîsan bi 
sedemê kiryara “bê ehlaqî” li 
dijî stranbêja naskirî Erykah 
Badu dest bi lêpirsînan kirin û 
eger “sûcê” wê bê îspat kirin 
ew dikare ji ber vê kiryara xwe 
bê siza kirin. 

Efserekî polîsan diyar kir ku 
piştî çend şahidan îfadeyên 
xwe yên bi belge li ser stran- 
bêja amerîkî Erykah Badu dan, 


hêzên ewlekariyê di derbarê 
stranbêja huner a “Neo Soul" bi 
tometbariya “bê ehlaqî” dest bi 
lêpirsînan kirine. Ji ber ku Badu 
tazî derketibû ser cadeyan û 
hûrmeta xelkê û zarokan negir- 
tibû. Wî efserî herwiha eşkere 
jî kir ku eger ew tawan li ser wê 
îsbat bibe, wê bi 500 Dolaran 
bê sizadayîn. 

Erykah Badu di dema kişan- 
dina çend wêneyan ji bo stra- 
neke de xwe rût derketibû nav 
xelkê û cadeyê. 





















